
Budskab  fra  det  øverste  præsidentskab 


Helligåndens  vejledning 


Præsident  Marion  G.  Romney 
Andenrådgiver  i  Det  øverste  Præsidentskab 


Som  indledning  til  det  emne,  jeg  har  blev  fremsat  for  nogen  tid  siden  af  Kurt 
valgt  at  tale  om  i  dag,  „Helligåndens  Waldheim,  generalsekretær  for  De  fore- 
vejledning", citerer  jeg  en  udtalelse,  der      nede  Nationer: 


„Helligånden  bringer  fred  til  alle,  som  vil  følge  den.  .  .  Den  bringer  fred  til 
den  retfærdige,  selv  om  han  står  alene  i  en  ugudelig  verden." 


„Jeg  ønsker  ikke  at  skjule,"  sagde  han, 
„min  udtalte  bekymring  over  situatio- 
nen, som  den  nu  er  i  verden,  en  bekym- 
ring, som  jeg  ved,  deles  af  ansvarlige 
mennesker  overalt.  Der  er  en  næsten 
universel  fornemmelse  af  angst  for,  hvor 
vor  tids  urolige  udvikling  kan  bringe  os, 
en  fornemmelse  af  dyb  uro  over  fæno- 
mener, som  vi  ikke  helt  forstår  og  langt 
mindre  kan  kontrollere.  Denne  i  overve- 
jende grad  deprimerende  spekulation 
over,  hvad  der  vil  ske  i  fremtiden,  giver 
sig  udtryk  i  en  hjælpeløshed  og  fatalis- 
me, hvilket  jeg  i  høj  grad  finder  urovæk- 
kende. Det  er  ikke  et  nyt  fænomen. 
Skrækindjagende  profetier  har  så  ofte 
før  været  symptomer  på  omskiftelige 
perioder  i  menneskhedens  historie.  Det, 
der  er  nyt,  er  omfanget  og  størrelsen  af 
de  probelemer,  der  giver  grund  til  disse 
fornemmelser.  .  . 

I  dag  er  den  civilisation,  der  står  over  for 
en  sådan  udfordring  ikke  blot  en  lille  del 
af  menneskeheden  -  det  drejer  sig  om 
hele  menneskeheden."  (Tale  holdt  i  De 
forenede  Nationers  generalforsamling 
den  30.  august  1974;  fremhævelse 
tilføjet.) 

Jeg  går  ud  fra,  at  vi,  uden  at  jeg  går  mere 
ind  herpå,  alle  er  enige  om,  at  vi  lever  i  en 
tid  med  forvirring  og  virvar. 
Efterhånden  som  forholdene  forværres, 
bliver  det  mere  og  mere  tydeligt  dag  for 
dag,  at  vi  er  på  vej  mod  et  sammenstød 
med  frygtelige  konsekvenser.  Jeg  er 
overbevist  om,  at  intet  med  undtagelse 
af  Helligåndens  vejledning  kan  bringe  os 
sikkert  igennem.  Jeg  gør  opmærksom 
på  vores  ubehagelige  situation,  ikke  for- 
di jeg  ønsker  at  tage  modet  fra  jer,  men 
fordi  jeg  ønsker,  at  I  skal  se  og  tydeligt 
erkende  de  vanskeligheder,  vores  verden 
befinder  sig  i. 

Personligt  er  jeg  ikke  fortvivlet.  Jeg  er 
bekymret,  men  jeg  lever  ikke  i  bestandig 
rædsel.  Det  siges,  at  nu  afdøde  præsident 
J.  Golden  Kimball  engang  overværede 


et  stavskonferencemøde,  hvor  den  taler, 
der  talte  umiddelbart  før  ham,  optog 
næsten  hele  tiden  med  en  brændende  ud- 
fordring til  omvendelse;  da  bror  J.  Gol- 
den Kimball  endelig  kom  på  talerstolen, 
sagde  han  ganske  enkelt:  „Der  kan  I  se, 
brødre  og  søstre.  Det  bedste  ville  nok 
være,  om  vi  allesammen  gik  hjem  og 
begik  selvmord." 

Til  trods  for  vor  tids  alvor  anbefaler  jeg 
ikke  bror  Goldens  råd,  for  jeg  har  en 
urokkelig  overbevisning  om,  at  hvis  vi 
vil  følge  Helligåndens  vejledning,  kan  og 
vil  Herren  bevare  os  og  bringe  os  sikkert 
igennem. 

At  vi  er  kommet  til  den  afgrundens  rand, 
hvor  vi  nu  er  placeret,  er  ikke  nogen 
overraskelse  for  ham.  Han  så  katastro- 
fen nærme  sig  og  sørgede  for  en  måde  at 
undslippe.  For  så  længe  siden  som  den  1 . 
november  1831  sagde  han: 
„Derfor  har  jeg,  Herren,  kaldt  min  tje- 
ner Joseph  Smith  jun.  og  talt  til  ham  fra 
himlen  og  givet  ham  befalinger,  da  jeg 
(kendte  de  ulykker,  der)  skulle  ramme 
jordens  indbyggere. 
.  Jeg  har  også  givet  andre  befaling  om  at 
forkynde  dette  for  verden."  (L&P.  \:\1- 
18) 

Forud  for  denne  udtalelse  havde  han 
forklaret  grunden  til  de  kommende 
ulykker  med  disse  ord: 
,,De  (dvs.  jordens  indbyggere)  søger  ik- 
ke Herren  for  at  indføre  hans  retfærdig- 
hed, men  enhver  vandrer  på  sin  egen  vej 
og  efter  sin  egen  guds  billede,  hvis  billede 
er  i  verdens  lignelse,  og  hvis  væsen  er  en 
afguds  væsen,  som  bliver  gammelt  og 
skal  forgå."  (L&P.  1:16) 
Den  udvej  der  er  sørget  for  i  de  befalin- 
ger Herren  havde  givet  til  Joseph  Smith 
og  vejledt  ham  og  „andre"  at  forkynde 
for  verden,  er  Åndens  vejledning.  I  befa- 
lingerne forkynder  Herren  specielt  og 
medfølende,  at  denne  vejledning  er  en 
realitet  og  til  rådighed  for  ethvert  men- 
neske, og  at  den,  hvis  den  følges,  vil  være 


til  løsning  af  alle  vore  problemer  -  indivi- 
duelle, nationale  og  internationale.  At 
det  er  enhver  sjæls  fødselsret  at  kunne 
glæde  sig  derover,  gøres  klart  i  de 
efterfølgende  udtalelser,  der  findes  i  af- 
snit 84  af  Lære  og  Pagter:  „Ånden  gi- 
ver," siger  Herren,  „hvert  menneske, 
som  kommer  til  verden,  lys,  og  Ånden 
oplyser  hvert  menneske  i  verden,  der  lyt- 
ter til  hans  røst. 

Og  enhver,  der  lytter  til  Åndens  røst, 
kommer  til  Gud,  ja,  til  Faderen. 
Og  Faderen  lærer  ham  om  den  pagt  (Je- 
su Kristi  evangelium),  som  han  har  for- 
nyet og  bekræftet  pajer;  og  som  han  har 
bekræftet  pajer,  ikke  blot  for  jeres  egen 
skyld,  men  for  hele  verden."  (L&P. 
84:46-48;  fremhævelse  tilføjet.) 
Den  fantastiske  sandhed  -  at  enhver  sjæl 
oplyses  af  Kristi  Ånd  og  begaves  med 
evne  til  at  reagere  på  dens  vejledning  -  er 
fuldstændig  forståelig,  når  vi  husker  på, 
at  jordiske  mennesker,  gennem  arv,  er 
ånder.  De  er  født  som  Guds  åndelige 
børn.  Det  er  derfor  naturligt,  at  der  fra 
forudtilværelsens  åndelige  liv  forbliver 
evner  til  instinktivt  at  reagere  på  Åndens 
tilskyndelser. 

Den  sandhed,  at  „enhver,  der  lytter  til 
Åndens  røst,  kommer  til  Gud",  genta- 
ges ofte  i  skrifterne.  I  afsnit  93  i  Lære  og 
Pagter  siges  det  på  denne  måde: 
„Sandelig,  så  siger  Herren:  Det  skal  ske, 
at  hver  sjæl,  der  aflægger  sine  synder, 
kommer  til  mig,  påkalder  mit  navn  og 
adlyder  min  røst  samt  holder  mine  befa- 
linger, skal  se  mit  ansigt  og  vide,  at  jeg 
er. 

At  jeg  er  det  sande  lys,  som  oplyser  hvert 
menneske,  der  kommer  til  verden." 
(L&P.  93:1-2) 

På  den  anden  side  bliver  de,  som  afviser 
Åndens  vejledning  og  oprørsk  giver  ef- 
ter for  den  ondes  fristelser,  sanselige, 
kødelige  og  djævelske  og  ledes  i  den  an- 
den retning.  Lehi  siger  det  på  denne 
måde: 


„Derfor  er  menneskene  fri  efter  kødet; 
og  alle  ting,  der  er  tjenlige  for  menneske- 
ne, er  givet  dem.  Og  de  kan  frit  vælge 
frihed  og  evigt  liv  ved  den  store  formid- 
ling for  alle  mennesker,  eller  fangenskab 
og  død  efter  djævelens  magt  og  fangen- 
skab; thi  han  søger  at  gøre  alle  menne- 
sker ulykkelige,  ligesom  han  selv  er."  (2. 
Nephi  2:  27). 

Betydningen  af  at  få  og  følge  Åndens 
vejledning  kan  ikke  overvurderes,  for 
det  er  det,  som  adskiller  de  retfærdige  fra 
de  ugudelige. 

„Den,  som  ikke  kommer  til  mig,  er  un- 
der syndens  trældom. 
Herpå  kan  I  kende  den  retfærdige  fra 
den  ugudelige  og  forstå,  at  den  hele  ver- 
den netop  nu  sukker  under  synd  og 
mørke."  (L&P.  84:51,  53) 
Denne  lærdom  gentages  i  skrifterne  igen 
og  igen.  For  eksempel  står  der  i  afsnit  93 
af  Lære  og  Pagter,  at  „hvert  menneske, 
hvis  ånd  ikke  vil  modtage  lyset,  er  under 
fordømmelse."  (L&P.  93:32) 
Sådanne  belæringer  fastslår  tydeligt  den 
kendsgerning,  at  den  åndelige  vejled- 
ning, der  modtages  af  hvert  enkelt  men- 
neske, fuldstændig  afhænger  af  den  en- 
kelte. Hver  enkelt  oplyses  af  Ånden,  når 
han  kommer  ind  i  verden,  får  sin  handle- 
frihed og  holdes  ansvarlig  for,  hvordan 
han  benytter  den. 

Der  synes  ikke  at  være  nogen  mellemvej. 
Når  mennesker  afviser  Helligåndens 
vejledning,  overlades  de  til  deres  egen 
klogskab  og  til  onde  ånders  tilskyndel- 
ser. Som  Jesus  lærte  nephiterne,  „vil  de 
for  en  tid  have  glæde  af  deres  værk, 
(men)  snart  kommer  enden,  og  da  hug- 
ges de  om  og  kastes  i  ilden,  hvorfra  intet 
vender  tilbage."  (3.  Nephi  27:11)  Histo- 
rien, skrifterne  og  de  daglige  erfaringer 
bekræfter  denne  sandhed.  Menneskers 
uinspirerede  klogskab  vil  aldrig  løse  vo- 
re vanskeligheder. 

Tiden  er  kort;  en  verdensomspændende 
katastrofe  kan  kun  undgås,  hvis  nok 

mennesker  kan  bringes  til  at  ydmyge  sig 
og  følge  Helligåndens  vejledning.  Her- 
rens åbenbaringer  er  præcise  med  hen- 
syn til,  hvad  der  vil  ske,  hvis  dette  ikke 
sker.  Blandt  andet  har  Herren  sagt,  at 
„ødelæggende  plage  skal  komme  over 
jordens  indbyggere,  og  dersom  menne- 
skene ikke  omvender  sig,  skal  plager  ud- 
gydes over  dem,  indtil  jorden  bliver  tom 
og  dens  indbyggere  udryddet  og  aldeles 
tilintetgjort  ved  min  tilkommelses  herli- 
ge åbenbarelse."  (L&P.  5:19) 
Om  verden  vil  vælge  denne  måde  at  und- 
slippe på  eller  ej,  har  imidlertid  ikke  no- 
gen indflydelse  på,  hvad  vi  skal  gøre.  Vi 
må  gøre  alt,  hvad  vi  kan  for  at  give  dem 
de  åbenbarede  udveje  og  af  al  vor  magt 
få  dem  til  at  anerkende  dem.  Men  for  os 
selv  gælder,  at  vi  må  tage  det  stand- 
punkt, som  Josua  tog,  da  han  sagde  til 
Israel: 

„Vælg  i  dag,  hvem  I  vil  tjene  .  .  .  Men  jeg 
og  mit  hus,  vi  vil  tjene  Herren!"  (Josua 
24:15). 

Helligånden  bringer  fred  til  alle,  som  vil 
følge  den.  Lige  så  sikkert  som  den  brin- 
ger fred  til  et  helt  folk,  sådan  som  den 
gjorde  til  Enoks  folk  og  til  nephiterne  i 
deres  bedste  tid,  således  bringer  den  fred 
til  den  enkelte  retfærdige,  selv  om  han 
står  alene  i  en  verden  af  ondskab. 
Mormon,  der  ledte  et  oprørsk,  forhær- 
det, gudløst  folk,  med  hvem  Ånden  hav- 
de ophørt  at  kæmpe,  skrev  til  sin  søn 
Moroni: 

„Og  nu,  men  elskede  søn,  lad  os,  uagtet 
deres  hårdhed,  arbejde  med  flid,  thi  der- 
som vi  hørte  op  med  at  arbejde,  ville  vi 
komme  under  fordømmelse;  thi  vi  har  et 
arbejde  at  udføre,  medens  vi  dvæler  i 
denne  lerhytte,  for  at  vi  kan  overvinde  al 
retfærdigheds  fjende  og  finde  hvile  for 
vor  sjæl  i  Guds  rige."  (Moroni  9:6) 
Profeten  Joseph  kunne  på  sin  vej  til  Car- 
thage  sige:  „Vær  ikke  urolige,  brødre, 
for  de  (et  kompagni  beredne  soldater) 
kan  ikke  gøre  jer  mere,  end  sandhedens 


fjender  gjorde  med  de  fordums  hellige  - 
de  kan  kun  dræbe  legemet."  Lidt  senere 
tilføjede  han:  „Jeg  går  som  et  lam  til 
slagtebænken,  men  jeg  er  rolig  som  en 
sommermorgen,  min  samvittighed  er 
uplettet  for  Gud  og  alle  mennesker." 
(History  ofthe  Church  6:554-55  og  L&P. 
135:4) 

Det  er  ikke  muligt  at  afskrække  eller  slå 
et  folk  eller  et  menneske,  som  følger 
Helligåndens  vejledning.  De,  som 
forsøger  det,  erfarer  betydningen  af 
Frelserens  ord: 

„Fred  efterlader  jeg  jer,  min  fred  giver 
jeg  jer;  jeg  giver  jer  ikke,  som  verden 
giver.  Jeres  hjerte  forfærdes  ikke  og  være 
ikke  modløst!"  (Joh.  14:27) 
I  afsnit  9  i  Lære  og  Pagter  findes  en 
prøve,  hvorved  man  kan  forsikres  om, 
at  man  bliver  vejledet  af  Ånden.  Jeg  an- 
befaler, at  vi  gør  brug  af  den  til  en  fortsat 
praksis. 

„Du  må  udtænke  det  i  dit  eget  sind,  og 
da  må  du  adspørge  mig,  om  det  er  rig- 
tigt," sagde  Herren  til  Oliver  Cowdery 
som  svar  på  et  spørgsmål  om  oversættel- 
sen af  guldpladerne,  „og  dersom  det  er 
rigtigt,  vil  jeg  bevirke,  at  dit  hjerte  bræn- 
der i  dig,  og  derved  skal  du  fornemme,  at 
det  er  rigtigt."  (L&P.  9:8) 
Husk  at  „Ånden  giver  lys  til  hvert  men- 
neske, som  kommer  til  verden."  (se 
L&P.  84:46)  Ethvert  menneske,  fødes 
med  Kristi  lys  i  sin  sjæl,  og  det  er  kun, 
når  det  vælger  at  afvise  det  lys,  der  vil 
vejlede  det  gennem  verden,  at  det  bliver 
kødeligt  og  sanseligt  og  djævelsk.  Alle 
skrifterne  er  enige  om  dette  punkt.  Ikke 
blot  ønsker  jeg,  at  I  vil  huske,  at  „Ånden 
giver  lys  til  hvert  menneske,  som  kom- 
mer til  verden"  men  husk  også,  at 
„Ånden  oplyser  hvert  menneske  i  ver- 
den, der  lytter  til  hans  røst",  og  at  „en- 
hver, der  lytter  til  Åndens  røst,  kommer 
til  Gud,  ja,  til  Faderen."  (L&P.  84:46- 
47) 
Hvis  I  ønsker  at  få  og  bevare  Åndens 


vejledning,  kan  I  gøre  det  ved  at  følge 
dette  enkle  firepunktsprogram: 
For  det  første,  bed.  Bed  flittigt.  Bed 
sammen  med  andre.  Bed  på  offentlige 
steder  men  glem  aldrig  Frelserens  råd: 
„Når  du  beder,  så  gå  ind  i  dit  kammer  og 
luk  din  dør  og  bed  til  din  Fader,  som  er  i 
det  skjulte,  og  din  Fader,  som  ser  i  det 
skjulte,  skal  betale  dig."  (Matt.  6:6) 
Lær  at  tale  til  Herren:  påkald  hans  navn 
i  stor  tro  og  tillid. 

For  det  andet,  studer  og  lær  om  evange- 
liet. 

For  det  tredie,  lev  retfærdigt;  omvend  jer 
fra  jeres  synder  ved  at  tilstå  dem  og  for- 
sage dem.  Og  følg  derefter  evangeliets 
belæringer. 

For  det  fjerde,  udfør  tjeneste  i  kirken. 
Hvis  I  vil  gøre  dette,  vil  I  få  Helligåndens 
vejledning,  og  I  vil  med  succes  gå  gen- 
nem verden  uden  hensyn  til,  hvad  folk  af 
verden  måtte  sige  eller  gøre. 
Endelig  vil  jeg  citere  nogle  få  udtalelser 
fra  åbenbaringen,  hvorfra  min  tekst 
„Helligåndens  vejledning"  er  taget.  Den 
første  del  af  denne  åbenbaring  er  en 
overtalende  opfordring  fra  Herren  til 
hans  folk  om  at  komme  til  ham,  mens 
der  endnu  er  tid.  Det  øvrige  af  åbenba- 
ringen er  en  gentagelse  af  hvad  Herren 
sagde  til  sine  disciple  om  tegnene  på 
hans  komme  den  dag,  han  skal  komme  i 
herlighed  i  himlens  skyer.  Han  kom  med 
disse  udtalelser  til  apostlene  som  svar  på 
deres  spørgsmål  om  tegnene  på  hans  an- 
det komme.  Og  i  denne  åbenbaring  gen- 
tog han  dem  for  profeten  Joseph  Smith. 
Som  ét  af  tegnene,  „skal  et  lys  bryde 
frem  blandt  dem,  der  sidder  i  mørke,  og 
det  er  mit  evangeliums  fylde. 
Men  de  modtager  det  ikke;  thi  de  ser 
ikke  lyset,  men  de  vender  deres  hjerte 
bort  fra  mig  på  grund  af  menneskebud." 
(se  L&P.  45:  28-29) 
Der  skal  være  „rygter  om  krige  .  .  .  hele 
jorden  skal  være  i  bevægelse".  Som  følge 
af  en  „susende  svøbe  ...  en  hærgende 


sygdom  skal  dække  landet; .  .  .  blandt  de 
ugudelige  skal  menneskene  opløfte  der- 
es røst,  forbande  Gud  og  dø. 
Der  skal  også  være  jordskælv  forskellige 
steder,  og  store  ødelæggelser.  Dog  vil 
menneskene  forhærde  deres  hjerter  mod 
mig  og  gribe  til  sværdet  mod  hinanden 
og  slå  hinanden  ihjel. 
Og  det  skal  ske,  at  den,  der  frygter  mig, 
skal  forvente  Herrens  store  dag  og  teg- 
nene på  Menneskesønnens  tilkommeise. 
Og  -  se,  jeg  kommer.  Og  de  skal  se  mig  i 
himlens  skyer,  iført  magt  og  megen  her- 
lighed, med  alle  de  hellige  engle;  men 
den,  der  ikke  venter  mig,  skal  afskæres. 
Da  skal  Herrens  arm  falde  på  folkene. 
Og  ulykker  skal  ramme  spotteren,  og 
foragteren  skal  fortæres,  og  de,  der  trag- 
tede efter  uretfærdighed,  skal  omhugges 
og  kastes  i  ilden. 

Og  på  den  dag,  da  jeg  kommer  i  min 
herlighed,  skal  den  lignelse,  som  jeg  for- 
talte om  de  ti  jomfruer,  blive  opfyldt." 
Og  her  er  så  prøven: 
„Thi  de,  der  er  kloge  og  har  modtaget 
sandheden  og  taget  Helligånden  til  vejle- 
der og  ikke  har  ladet  sig  forføre,  skal 
ikke  omhugges  og  kastes  i  ilden,  men 
skal  bestå  på  den  dag. 
Og  jorden  skal  gives  dem  til  arv;  og  de 
skal  formere  sig  og  blive  stærke,  og  deres 
børn  skal  vokse  op  uden  synd  til  frelse. 
Thi  Herren  skal  være  midt  iblandt  dem; 
og  hans  herlighed  skal  hvile  over  dem, 
og  han  skal  være  deres  konge  og  lovgi- 
ver." (L&P.  45:26,  31-33,  39,  44,  47,  50, 
56-59;  fremhævelse  tilføjet.)  I  forstår,  at 
det  at  være  oprigtige  i,  hvad  vi  gør,  ikke 
er  nok:  Vi  må  tage  Helligånden  til  vor 
vejleder  og  ikke  blive  bedraget. 
Gud  velsigne  jer,  mine  brødre  og  søstre; 
at  vi  må  være  så  fornuftige  at  tage 
Helligånden  til  vor  vejleder  og  derved 
fuldkommengøre  formålet  og  opnå 
belønningen,  hvorfor  dette  liv  blev  givet 
til  os,  beder  jeg  om  i  Jesu  Kristi  navn. 
Amen.  □ 


* 


* 


Det  er  ikke  ægteskabet, 
der  slår  fejl 


•  •  • 


Da  ægteskabet  er  selve  livets 
grundvold  og  den  mest  indgående 
forpligtelse  i  alle  livets  forhold, 
kræver  det,  både  før  og  efter,  at 
man  bestandigt  ransager  sig  selv, 
en  konstant  hengivenhed  og  stadig 
selvdisciplin.  Og  vi  beder  indtræn- 
gende vore  unge  mennesker,  om  ik- 
ke umodent,  impulsivt  og  uden  al- 
vorlig og  ærlig  omtanke,  hoved- 
kulds at  fare  ind  i  det,  der  er  den 
mest  indgående  forpligtelse  i  hele 
livet.  Og  de,  som  er  gift,  vil  vi  ind- 
trængende opmuntre  til  ikke  ho- 
vedkulds at  fare  ud  af  det. 
Ægteskab  kræver  meget  mere  end 
fysisk  tiltrækning  for  at  blive  en 
succes.  Det  kræver  fornuft  og 
karakterstyrke.  Det  kræver  tillid, 
humoristisk  sans,  tålmodighed  og 
forståelse  for  det  ufuldkomne.  Til 
ægteskabet  løber  de  daglige 
gøremål  og  at  lære  at  leve  sammen 
med  dem  som  man  ved  de  meste 
hellige  pagter  og  forpligtelser  har 
overgivet  sig  til. 

„Det  er  ikke  ægteskabet  der  slår 
fejl."  sagde  dr.  Fosdick,  „det  er 
menneskene  der  slår  fejl.  Alt  hvad 
ægteskabet  gør,  er  at  vise  folk  vej- 
en frem."  (Dr.  Harry  Emerson 
Fosdick:  Marriage)  „Kærlighed  er 
ikke  at  modtage,  det  er  at  give," 
sagde  Henry  Van  Dyke,  „ingen 
urealistisk  drøm  hvor  alt  er  skønt, 
opfyldelsen  af  vanvittige  ønsker  .  .  . 
det  er  godhed,  og  ære,  og  fred  og 


en  ren  levevis."  Henry  Van  Dyke: 
Little  Rivers:  A  Handful  of  Hea- 
ther) Til  dette  tilføjede  James  Rus- 
sell Lowell:  „(Kærlighed)  er  noget 
at  gå  tur  med,  hånd  i  hånd,  gen- 
nem denne  verdens  arbejdsdag." 
(James  Russell  Lowell:  Love)  For 
at  ægeskabet  skal  have  størst  mu- 
lighed for  at  overleve,  skal  det  helst 
indgås  af  to  mennesker  med  så 
forenelige  baggrunde,  principper  og 
formål  at  disse  ting  aldrig  får  dem 
til  at  glide  fra  hinanden. 
Alle  mennesker  må  foretage  tilpa- 
sninger, alle  har  vanskeligheder  der 
skal  overvindes.  Der  er  ingen  af  os 
der  er  fuldkomne.  Vi  har  alle  me- 
get at  tilgive,  meget  at  forstå,  idet 
vi  er  opmærksomme  på  at  alle  er 
menneskelige  og  at  et  ægteskabs 
succes  opnås  ved  tålmodighed  og 
forståelse,  venlighed  og  betænk- 
somhed, fornuft  og  karakterstyrke 
samt  en  ærlig  vilje  til  at  få  disse 
ting  til  at  fungere. 
Ægteskab  er  en  så  betydningsfuld 
sag  at  det  bør  omfattes  med  den 
mest  hellige  betænksomhed  og 
bønsomme  overvejelse.  Det  bør  ik- 
ke undgås  efter  en  pludselig  ind- 
skydelse eller  ved  en  øjeblikkelig 
forelskelse,  men  vi  bør  skænke  det 
alt  det  bedste  vi  har  i  os  for  at  gøre 
det  bedst  muligt.  Det  burde  være 
utænkeligt  at  et  ægteskab  blev 
indgået  letfældigt  eller  nogen  sinde 
behandlet  således. 


* 


* 


Spørgsmål 
og  svar 


Spørgsmål  af  almen 

evangelisk  interesse,  besvaret 

som  vejledning 

og  ikke  som  officiel 

meddelelse  om  kirkens 

politik. 


Eric  Stephan, 

hjemmelærer  og  søndagsskolelærer  i  Edgemont 

Eleventh  Ward,  Edgemont  Provo  Utah  Stake, 


svarer: 


Hvad  er  familiens  forpligtelse  i  en 
hjemmeundervisnings-situation? 

Det  er  et  glimrende  spørgsmål! 
Somme  tider  betragter  vi  hjemmelære- 
rarbejdet  som  udelukkende  lærerens 
opgave.  Måske  mener  vi,  at  familiens 
eneste  forpligtelse  er  at  nyde  de  få  mi- 
nutter med  selskabelig  konversation 
med  disse  to  besøgende  venner,  for 
derefter  at  falde  hen  i  passiv  opmærk- 
sombed,  så  længe  budskabet 
fremføres. 

I  virkeligheden  er  en  hjemmelærer  „en 
kilde,  der  skal  benyttes  af  faderen  som 
hjælp  til  at  føre  familien  fremad  mod 
fuldkommengørelse"  {Det  melkisedek- 
ske  Præstedømmes  studievejledning 
1974-75,  fremhævelse  tilføjet).  Deraf 
fremgår  det,  at  hjemmelæreren  har  an- 


svaret for  at  søge  vejledning  fra  fade- 
ren, eller,  hvis  der  ikke  er  en  sådan  i 
hjemmet,  fra  familiens  overhoved. 
Men  familien  har  også  en  forpligtelse 
til  at  give  vejledning  til  hjemmelærerne 
for  at  gøre  deres  besøg  effektive. 
Familiens  overhoved  kan  hjælpe  hjem- 
melæreren med  at  vælge  budskabet 
ved  at  forsyne  ham  med  oplysninger 
om  familiens  daglige  behov.  Han  kan 
opmuntre  hjemmelæreren  til  at  vogte 
over  familien  og  styrke  den.  Hvis  fa- 
miliens overhoved  er  en  passiv  fader, 
kan  moderen  følge  evangeliske  prin- 
cipper ved  at  diskutere  familiebehov 
med  sin  mand,  sammen  med  ham 
planlægge  og  opnå  hans  godkendelse 
af  alle  familieaktiviteter,  og  ved  at  op- 
muntre hjemmelæreren  til  først  at 
henvende  sig  til  faderen  for  at  få  vej- 
ledning. 

De  lykkeligste  hjemmelærere,  jeg  ken- 
der, er  dem,  der  opfylder  ægte  familie- 
behov. Jeg  kender  en  fader,  som  gav 
sine  hjemmelærere  en  liste  over  hver 
enkelt  familiemedlems  mål  for  de 
næste  seks  måneder  og  bad  hjemmelæ- 
rerne hjælpe  hver  enkelt  barn  og  for- 
ældre med  motivering  og  forståelse  til 
at  opnå  de  mål.  Denne  fader  hjalp 
hjemmelæreren  til  at  være  en  vogter 
og  en  hæj hjælpekilde.  Da  hjemmelære- 
ren skal  være  den  første  hjælpekilde 
ved  problemer,  er  det  også  faderens 
eller  familieoverhovedets  forpligtelse 
at  stole  på  dem  og  benytte  sig  af  deres 
hjælp.  □ 


Dr.  Clifford  J.  Stratton, 

professor  i  anatomi  ved  University  of  Nevada's 
School  of  Medical  Sciences  og  medlem  af  højrådet 
i  Reno  Nevada  North  Stake,  besvarer  spørgsmålet: 


Jeg  ved,  at  te  og  kaffe  indeholder 
stoffer,  der  er  skadelige  for  os,  men 
kan  dette  præciseres  nærmere? 


Virkningerne  af  te  og  kaffe  kommer 
fra  den  koffein  og  teofyllin,  de  inde- 
holder -  to  alkaloider,  eller  naturlige 
forbindelser,  der  findes  i  planter  over- 
alt i  verden.  Med  et  fælles  ord  kaldes 
de  Xanthiner  (puringruppen),  fordi  de 
er  så  nært  beslægtede  kemisk  set,  og 
fordi  de  på  næsten  identisk  måde 
påvirker  legemet.  Aspirin  (og  mange 
andre  almindelige  medikamenter)  in- 
deholder også  Xanthinsammen- 
sætninger.1)  Mens  Xanthiner  har  no- 
gen værdi,  når  de  bruges  som  medicin, 
øver  de  skadelige  påvirkninger,når  de 
benyttes  kritikløst. 
Xanthinerne  stimulerer  hjernen  og 
rygmarven,  øger  hjertets  funktion, 
indsnævrer  de  blodårer,  der  nærer 
hjernen  (det  er  derfor  ekstra  stærke 
aspirintabletter  så  bemærkelsesværdigt 
hjælper  hovedpine),  letter  åndedræts- 


vanskeligheder ved  at  afslappe  visse 
muskler,  styrker  sammentrækningen 
af  armog  benmuskler,  øger  produktio- 
nen af  urin,  øger  mængden  af  mavesy- 
re,  og  i  almindelighed  øger  legemets 
stofskifte.2)  Det  er  klart,  at  deres  om- 
hyggeligt kontrollerede  medicinske  be- 
nyttelse er  mangfoldig  og  forskellig- 
artet. Lige  så  selvfølgeligt  er  det,  at 
misbrug  af  dem  kan  forårsage  alvorli- 
ge bivirkninger. 

Nogle  mennesker  mener,  at  den  garve- 
syre, der  findes  i  te  og  kaffe,  er  grun- 
den til,  at  man  bør  undgå  dem.  Også 
her  gælder  det,  at  garvesyre  er  nyttig 
til  medicinsk  brug,  fordi  den  får  væve- 
ne til  at  trække  sig  sammen,  hvorved 
man  kan  kontrollere  blødning,  og 
også  til  behandling  af  diarré.  Men 
garvesyre  hører  ikke  til  blandt  Xanthi- 
ner. 

En  overdosis  Xanthin  kan  forårsage 
mange  symptomer  på  skadelig  virk- 
ning, omfattende  diarré,  svimmelhed, 
rysten,  hyppige  vandladninger  og 
søvnløshed.  Xanthin-afvænning  kan 
forårsage  smertefuld  hovedpine.  Hvor 
meget  der  udgør  en  for  stor  dosis  er 
individuelt  forskelligt.  Nogle 
undersøgelser  viser,  at  mellem  50  og 
200  mg.  koffein  vil  give  mærkbare 
virkninger.  □ 


')  To  betydelige  farmakologiske  bøger  angiver  doser, 
større  end  250  mg.,  som  værende  store. 
2)  En  kop  med  200  gr.  kaffe  indeholder  mellem  100  og 
150  mg.;  en  kop  te  af  samme  størrelse  indeholder  mellem 
65  og  75  mg.1) 

')  J.  F.  Greden:  „Anxiety  or  Caffeinism:  A  Diagnostic 
Dilemma"  i  American  Journal  of  Psychology  131  (1974): 
1089-92.  2)  J.  C.  Ritchie:  „Central  Nervous  System  Sti- 
mulants,  the  Xanthines"  i  The  Pharmacological  Basis  of 
Therapeutics,  ed.  L.  S.  Goodman  and  A.  Gilman  (New 
York:  McMillian  Publishing  Co.,  1975,  pp.  367-68;  E.  B. 
Truitt:  „The  Xanthines"  i  Drill's  Pharmacology  in  Medici- 
ne,  46th.  ed.,  ed.  J.  R.  Dipalma  (New  York:  McGraw- 
Hill  Book  Co.,  1971),  pp.  533-56. 

Rejse  hen  mod  retfærdighed 


A.  Lynn  Scoresby 


1 


Jeg  var  atten  år  -  og  indskrevet  i  en 
Mormons  Bogklasse  ved  Brigham 
Young  universitetet  -  da  jeg  fandt  ud  af, 
at  jeg  ikke  vidste,  om  evangeliet  var 
sandt.  Selve  erkendelsen  var  et  chok, 
fordi  jeg  havde  samlet  mig  en  hel  række 
af  100%belønninger,  havde  været  yderst 
aktiv  i  enhver  form  for  kirkeaktivitet  og 
altid  havde  gået  ud  fra,  at  kirken  var 
sand.  Men  antagelse  er  ikke  kundskab. 
Lydig  og  troende  anvendte  jeg  derfor 


Først  troede 
jeg,  det  var 
en  opregning 
af  aktiviteter. 
Så  troede  jeg,  at 
det  bare  betød  at 
eliminere  synd. 
Men  så  gjorde  jeg 
en  stor  opdagelse. 


struktionerne  i  Alma  32  og  Moroni 
10:4-5,  ogjeg  modtog  fra  Gud  den  forsi- 
kirng,  som  jeg  søgte. 

Formålet  med  det,  jeg  skriver  her,  er 
ganske  enkelt  at  dele  mine  oplevelser  og 
den  indsigt  jeg  har  fået  ved  at  prøve  at 
efterleve  evangeliet,  med  andre.  Ethvert 
menneskes  åndelige  udvikling  er  natur- 
ligvis noget  meget  personligt.  Ingen  an- 
den har  haft  nøjagtigt  mine  erfaringer 
eller  følelser.  Men  det  forekommer  mig, 
at  visse  principper  eller  opfattelser  er 
universelle,  og  at  mine  erfaringer  kan 
være  nyttige  for  én  eller  anden. 


Det  vidnesbyrd,  jeg  havde  fået  fra  Her- 
ren gennem  Helligånden,  var  nok  til  at 
få  mig  til  at  ønske  retfærdighed.  Jeg  hav- 
de stillet  det  rigtige  spørgsmål  -  hvad  er 
retfærdighed  -  men  så  satte  jeg  kurs  hen 
mod  svaret  med  nogle  forkerte  antagel- 
ser. Jeg  havde  ikke  forstået  forgreningen 
af  det  vidnesbyrd,  jeg  havde  fået  -  først 
og  fremmest  at  dette  vidnesbyrd  var  et 
magtfuldt  bevis  på  eksistensen  af  en  per- 
sonlig Gud,  som  er  interesseret  i  mig. 

Denne  enkle  men  vigtige  kendsgerning 
undgik  på  én  eller  anden  måde  min  op- 
mærksomhed. Jeg  betragtede  stadig  væk 
bøn  som  et  middel  til  at  opnår  velsignel- 
ser, ikke  som  et  middel  til  samvær  med 
Gud.  Jeg  har  siden  lært,  at  det  at  bede  for 
at  have  kommunikation  med  Herrens 
Ånd  er  et  langt  sandere  formål  end  at 
bede  for  at  opnå  velsignelser  -  at  det  er 
kommunikationen,  der  arbejder  med  os 
for  at  gøre  os  bedre,  ikke  velsignelsen. 


Jeg  mente,  at  retfærdighed  hverken  var 
mere  eller  mindre  end  at  gøre  simpel- 
then alt,  hvad  jeg  blev  bedt  om  af  mine 
ledere  i  kirken.  Jeg  tror  nok,  at  jeg  men- 
te, at  det  at  være  retfærdig  på  én  eller 
anden  måde  var  et  system,  et  sæt  regler. 
Så  jeg  gjorde  dette  til  mit  mål  og  begynd- 
te. Jeg  udførte  en  mission,  giftede  mig  i 
templet,  blev  næsten  straks  ordineret  til 
højpræst  og  kaldet  til  rådgiver  i  et 
biskopråd,  og  fik  derefter  mange  andre 
kaldelser.  Jeg  forsøgte  regelmæssigt  at 
besøge  templet,  lære  og  udføre  genealo- 
gi,  holde  familiehjemmeaftener,  betale 
tiende  og  offergaver,  give  til  wardsbud- 
get  og  byggefond,  samt  ganske  enkelt  at 
gøre  alt,  hvad  min  biskop  bad  om. 
Jeg  kunne  ikke  nægte,  at  belønningerne 
for  disse  aktiviteter  var  store.  Men  jeg 
kunne  heller  ikke  påstå,  at  jeg  blev  vi- 
dunderlig retfærdig  som  resultat  deraf. 
På  én  eller  anden  måde  var  jeg  endnu 
besværet  af  følelser  af  skyld  og  uværdig- 
hed. Jeg  beholdt  stadig  de  små  karakte- 
rufuldkommenheder og  andre  onder  i 
min  sjæl.  Kirkeaktiviteter  alene  syntes 
ikke  at  udradere  mine  synder. 
Min  første  reaktion,  da  jeg  erkendte,  at 
alle  mine  anstrengelser  ikke  skaffede 
mig  af  med  mine  synder,  var  at  fordoble 
min  indsats.  Jeg  blev  mere  og  mere  opta- 
get af  at  skaffe  mig  anseelse  eller  aner- 
kendelse for  succes  i  kirken.  Som  så 
mange  af  os  gik  jeg  forkert  ud  fra,  at  en 
kaldelse  til  en  høj  stilling  var  det  samme 
som  Herrens  godkendelse.  Det  tog  mig 
adskillige  år  at  komme  af  med  den  fejl- 
opfattelse. 

Et  andet  resultat  af  min  beslutning  om 
at  ville  gøre  alt,  hvad  jeg  kunne  i  kirken, 

var,  at  jeg  til  tider  fandt  mig  selv  med  en 
følelse  af  frustration  og  skyld,  fordi  jeg 
ikke  kunne  forstå  alle  de  instruktioner, 
jeg  modtog  fra  kirkens  ledere.  Sommeti- 
der hørte  jeg:  „Gør  dette;  det  er  uhyre 
vigtigt."  Til  andre  tider  syntes  det,  som 
om  noget  andet  blev  prioritetet.  Når  jeg 
følte  mig  splittet  mellem  to  „goder", 
hjalp  min  beslutning  om  ganske  enkelt 
at  gøre  hvad  som  helst,  jeg  blev  bedt  om, 
mig  ikke  til  at  træffe  disse  vanskelige 
beslutninger.  Frustration  og  skyld- 
følelse satte  ind,  når  jeg  simpelt  hen  ikke 
havde  tid  til  at  opfylde  alle  kirke-  og 
familiekrav  på  tilfredsstillende  måde 
hver  gang. 

Med  tiden  forstod  jeg  noget  vigtigt.  For 
det  første  forstod  jeg,  at  selv  om  mit  mål 
-  retfærdighed  -  stadig  var  tilstede,  så 
havde  jeg  taget  fejl  med  hensyn  til 
måden  at  opnå  det.  Jeg  havde  stræbt 
efter  udvendigt  bevis  snarere  end  indre 
forsikring  fra  min  himmelske  Fader.  Jeg 
forstod  også,  at  opfyldelse  af  andre  men- 
neskers forventninger  ikke  blot  var  fuld- 
stændig umuligt,  men  at  det  heller  ikke 
fik  mig  til  at  føle  mig  fuldstændig  retfær- 
dig. Så  jeg  begyndte  påny. 


Jeg  smiler  en  smule  nu,  når  jeg  tænker  på 
mit  andet  forsøg.  Jeg  havde  fundet  ud 
af,  at  retfærdighed  havde  noget  at  gøre 
med  at  skaffe  sig  af  med  alle  de  synder, 
jeg  værdsatte,  så  jeg  besluttede  ganske 
enkelt  at  holde  op  med  at  synde.  At  skaf- 
fe sig  af  med  sine  synder  er  hverken  mor- 
somt eller  let,  men  de  metoder,  jeg  be- 
nyttede, giver  mig  nu  en  flov  fornem- 
melse. Imidlertid  var  jeg  oprigtig. 


For  at  blive  af  med  mine  synder,  fandt 
jeg  ud  af,  at  jeg  først  måtte  finde  ud  af 
deres  natur.  Jeg  begyndte  at  sammenlig- 
ne mig  med  andre.  Det  tog  ikke  lang  tid, 
før  jeg  begyndte  at  mene,  at  jeg,  når  alt 
kom  til  alt,  slet  ikke  var  så  slem.  Ja,  i 
virkeligheden  begyndte  jeg  at  glæde  mig 
over  dette  skridt.  Og  mens  jeg  koncen- 
trerede mig  om  andre  menneskers  fejl, 
syntes  min  skyldfølelse  og  frustrationer 
virkelig  at  ebbe  ud.  Så  det  var  ikke  effek- 
tivt. Et  stykke  tid  havde  jeg  været  i  stand 
til  at  lade  som  om,  jeg  i  virkeligheden 
slet  ikke  behøvede  at  forandre  mig,  men 
jeg  kunne  ikke  opretholde  den  illusion 
for  evigt.  Min  samvittighed  ville  ikke 
lade  mig  udslette  mine  synder  fuldstæn- 
digt. 

Jeg  var  en  smule  varsom,  da  jeg  for  an- 
den gang  forsøgte  at  identificere  mine 
synder.  Jeg  reflekterede  over,  hvad  synd 
var,  og  hvad  det  ikke  var.  Jeg  fandt  ud 
af,  at  jeg  i  virkeligheden  bare  udsatte  en 
konkret  handling;  men  jeg  syntes,  at  jeg 
faktisk  var  i  stand  til  at  blive  mere  objek- 
tiv med  hensyn  til,  hvem  jeg  var,  og  hvad 
jeg  burde  forandre. 

Jeg  forstod,  at  jeg  havde  prøvet  på  at 
rationalisere  mine  synder  bort,  idet  jeg 
gik  ud  fra,  at  mange  advarsler  i  skrifter- 
ne og  af  vor  tids  profeter  slet  ikke  syntes 
at  gælde  for  mig.  Ved  at  tænke  på  den 
måde  havde  jeg  effektivt  anbragt  mig 
selv  oven  over  de  fleste  andre.  Men  da 
jeg  snart  efter  blev  i  stand  til  oprigtigt  at 
erkende  mine  synder,  blev  jeg  mindre 
frygtsom  -ja,  næsten  ivrig  -  efter  at  kom- 
me af  med  dem. 

Jeg  udarbejdede  omgående  et  program 
for  at  komme  af  med  mine  synder.  Mit 
program  var  blot  at  sige  til  mig  selv,  at 
jeg  ikke  ville  synde  -  jeg  ville  ikke  tænke 
urene  tanker;  jeg  ville  aldrig  lyve;  jeg 
ville  ikke  opsætte;  jeg  ville  ikke  miste 
min  selvkontrol.  Jeg  måtte  gennem  ad- 
skillige forgæves  forsøg,  og  måtte  prøve 
igen  og  igen  for  at  finde  ud  af  endnu  to 

vigtige  faktorer:  først,  da  jeg  prøvede  at 
undgå  synd,  og  havde  held  med  mig, 
kunne  jeg  til  stadighed  modtage  en  be- 
kræftende, varm  følelse  fra  Helligånden. 
For  det  andet  opdagede  jeg,  at  noget  af 
det,  som  jeg  gang  på  gang  sagde  til  mig 
selv,  at  jeg  ikke  burde  tænke  på,  i  virke- 
ligheden oftere  og  oftere  kom  i  mine 
tanker  som  resultat  deraf. 
Nu  kan  jeg  se,  at  en  stor  del  af  mit  pro- 
blem på  dette  tidspunkt  var,  at  jeg  be- 
tragtede mine  synder  som  en  slags  prøve 
-  dem  imod  mig.  Jeg  syntes,  at  jeg  måtte 
kæmpe,  slås  imod  dem,  at  retfærdighed 
måtte  vindes  ved  viljekraft.  Det  syn- 
spunkt bragte  kun  tilbageskridt.  Mit 
problem  på  det  stade  var  et  spørgsmål 
om  perspektiv.  Jeg  prøvede  at  lade  være 
med  at  gøre  noget  i  stedet  for  at  prøve  at 
gøre  noget.  I  stedet  for  at  definere  mine 
synder,  skulle  jeg  have  defineret  de  egen- 
skaber, jeg  ønskede  at  have. 
Resultatet  af  dette  forsøg  på  at  opnå 
retfærdighed  var  derfor,  at  de  fleste  af 
mine  synder  stadig  var  der,  og  at  et  par 
af  dem  var  værre,  end  da  jeg  begyndte. 
Jeg  var  ladt  tilbage  med  det  indtryk  af 
jeg  stort  set  var  en  fiasko. 


Min  næste  reaktion  var  lige  så 
virkningsløs  som  de  andre.  Jeg  mistede 
håbet.  Jeg  bestemte,  at  det,  jeg 
behøvede,  var  at  acceptere  realiteterne  - 
acceptere  den  kendsgerning,  at  jeg  ikke 
kunne  forandre  mig  -  og  derpå  blot 
prøve  at  være  så  værdigt  et  menneske, 
som  jeg  kunne  under  de  foreliggende 
omstændigheder.  Jeg  var  gået  ud  fra,  at 
jeg  ikke  kunne  forandre  mig  så  meget,  at 


jeg  kunne  blive  et  celestialt  menneske. 
Det  virkelige  problem  var,  at  jeg  over- 
hovedet ikke  havde  lært,  hvordan  man 
forandrer  sig. 

Dette  var  måske  den  ulykkeligste  tid  i 
mit  liv.  Vanen  med  at  være  aktiv  i  kirken 
var  så  indgroet  hos  mig,  at  jeg  ikke  trak 
mig  tilbage  fra  deltagelse.  I  stedet  opda- 
gede jeg,  at  det  at  opfylde  sine  kirkelige 
forpligtelser  på  middelmådig  måde  er 
bemærkelsesværdigt  let.  Jeg  udførte  for 
eksempel  mit  hjemmelærerarbejde  no- 
genlunde regelmæssigt  men  som  regel 
ved  slutningen  af  måneden  og  på  tilfæl- 
dig måde.  Jeg  foretog  mig  stadig  alt  det 
udvortes,  men  inden  i  mig  følte  jeg  med- 
lidenhed med  mig  selv,  sikker  på,  at  Gud 
hverken  kunne  eller  ville  elske  mig,  og 
fortvivlet  over  at  skulle  miste  enhver 
form  for  belønning  efter  dødeligheden. 
De  fleste  af  os  gennemgår  disse  følelser 
til  en  vis  grad  på  ét  eller  andet  tidspunkt 
af  livet.  Vi  undgår  den  kritik,  der  ville 
komme,  hvis  vi  trak  os  helt  tilbage  fra 
kirkelig  aktivitet,  men  alligevel  finder  vi 
måder  at  undgå  hel  og  ærlig  forpligtelse. 
Vi  bliver  mennesker,  der  på  en  måde  står 
midt  imellem.  For  eksempel  kan  vi  un- 
dervise i  søndagsskolen  -  men  tænker  i 
virkeligheden  aldrig  alvorligt  over  lek- 
tien eller  forstår  den.  Vi  kan  acceptere 
velfærdsopgaver,  fordi  vi  ikke  kan  finde 
på  nogen  god  undskyldning  for  ikke  at 
gøre  det.  Vi  finder  måske  fejl  hos  talere, 
ledere  og  dem,  som  synes  at  være  en 
smule  hykleriske.  Vore  bønner  er  måske 
opstyltede  og  rutinemæssige.  Vi  tænker 
måske  på  kirken,  som  noget,  der  prøver 
at  kontrollere  os  -  en  stor,  kompleks 
institution,  der  uddeler  pression  og 
skyldfremkaldende  budskaber.  Og  vi 
trækker  os  tilbage  fra  andre  og  holder 
det  meste  af  vores  skyldfølelse  og  fru- 
stration for  os  selv. 

Jeg  kan  ikke  huske,  at  jeg  fortalte  nogen 
om  mine  følelser.  Jeg  ved  kun  at  mit  liv 
næsten  var  uden  ledelse. 

Men  jeg  kunne  ikke  tolerere  denne  me- 
lankoli og  ensomhedsfølelse  i  det  uende- 
ligejeg havde  altid  været  et  glad  menne- 
ske. Min  ensomhed  havde  fået  mig  til  at 
erkende,  at  jeg  og  ingen  anden  var  an- 
svarlig for  at  forbedre  min  åndelige  til- 
værelse. 

Da  jeg  blev  klar  over,  at  selvagtelse  var 
af  større  betydning  for  mig  end  andres 
meninger,  følte  jeg  mig  pludselig  fri  til  at 
træffe  helt  nye  valg.  Så  længe  min  sel- 
vagtelse havde  været  afhængig  af  andres 
meninger,  havde  jeg  ikke  følt  mig  fri  til 
at  bestemme  for  mig  selv,  hvad  jeg  burde 
og  ikke  burde  gøre.  Jeg  havde  ikke  følt 
mig  fri  til  at  vælge  -  ja,  endog  ikke  til  at 
forstå  -  retfærdighed,  fordi  jeg  allerede 
havde  bestemt,  at  retfærdighed  var  et 
indviklet  sæt  af  ydre  kriterier,  som  jeg 
nødvendigvis  måtte  leve  op  til. 

Men  jeg  fandt  ud  af,  at  virkelig  frihed  til 
at  vælge,  kun  kom,  når  jeg  kunne  betrag- 
te mig  selv  som  et  enestående  barn  af 
Gud,  ansvarlig  for  at  fremme  mit  eget 
evige  velfærd.  Jeg  fandt  også  ud  af,  at 
denne  slags  omsorg  for  sig  selv  ikke  er 
selviskhed.  Vi  er  kun  selviske,  når  vi 
forsømmer  at  være  lige  så  omsorgsfulde 
for  andre. 

Der  kan  være  mere  end  én  grund  til  det, 
vi  gør  eller  siger.  En  barmhjertigheds- 
handling  kan  være  motiveret  både  af  sel- 
viskhed og  af  et  ønske  om  den  tilfreds- 
stilllelse  og  glæde,  der  kommer  af  at  gi- 
ve. Det  betyder  ikke,  at  giveren  er  sel- 
visk. At  ønske  at  gøre  noget  retfærdigt, 
fordi  det  får  én  til  at  føle  sig  god,  er  ikke 
nogen  dårlig  grund. 


Udstyret  med  disse  erfaringer  og  denne 
indsigt  -  mindet  om  min  ensomhed  og 
følelsen  af,  at  jeg  kunne  forandre  mig  - 
overvejede  jeg  påny,  hvad  der  var  retfær- 
dighed. Erindringen  om  Herrens  bud- 
skab til  mig  som  elev  på  Brigham  Young 
universitetet  i  Mormons  Bog-klassen 
kom  tilbage  til  mig  med  stor  styrke.  Jeg 
havde  dengang  erfaret,  at  Mormons  Bog 
var  guddommelig,  men  den  enkle  kon- 
statering af,  at  Gud  var  der,  var  langt 
vigtigere  for  mig.  Jeg  havde  bedt,  og  han 
havde  afsløret  for  mig,  at  han  eksistere- 
de. 

Og  hvorfor  var  denne  afsløring  så  vigtig? 
Fordi  det  at  vide,  at  Gud  er  til,  er  grund- 
laget for  retfærdighed  (se  Joh.  17:3). 
Gud  åbenbarer  sig  til  os,  fordi  han  elsker 
os,  men  også  fordi  at  vi  kan  blive  lig 
ham. 

Jeg  havde  ikke  forstået,  at  min  natur  var 
af  samme  beskaffenhed  som  hans,  og  at 
jeg  derfor  havde  kraften  i  mig  til  at  for- 
ædle mig  selv  (se  L&P.  58:28).  Frelseren 
sagde:  „Guds  rige  er  inden  i  jer"  (Lukas 
17:21).  Og  han  sagde  også:  „Søg  først 
Guds  rige"  (Mattæus  6:33). 
Jeg  forstod  ,  at  jeg  må  arbejde,  indtil  jeg 
har  fået  skabt  disse  retfærdige  tilstande 
inden  i  mig. 

Og  det  forekom  mig,  at  dette  i  høj  grad 
specielle  og  frydefulde,  jeg  fandt,  når  jeg 
nærmede  mig  Herren,  var  den  sindets 
fred,  den  overvældende  kærlighed,  der 
kommer  gennem  forbindelse  med  ham. 
Tidligere  havde  dette  samhørsforhold 
kun  sjældent  været  grundlag  for  noget, 
jeg  havde  gjort.  Men  nu,  endelig,  havde 
jeg  fundet  et  ufejlbarligt  kriterium  for 
retfærdighed. 

Mit  værk  og  min  fremgang  ville  således 
ikke  blive  målt  med,  hvor  berømt,  vel- 
havende, magtfuld  eller  endog  vellidt  jeg 
ville  blive,  og  heller  ikke  med  mange 
andre  utilfredsstillende  standarder,  lige- 
gyldigt hvor  populære  eller  accepterede 
de  end  måtte  være.  Mit  værd  ville  blive 
afgjort  ved,  hvor  ofte  Helligånden  lod 
mig  vide,  at  jeg  havde  haft  held  med  mig 
til  at  blive  i  højere  grad  som  Faderen. 
Virkelig  retfærdighed  fandt  jeg  ud  af,  var 
at  lære  om  og  at  blive  ligesom  Gud. 
Efter  ved  studium  at  have  identificeret 
nogle  af  vor  himmelske  Faders 
karakteregenskaber,  opstillede  jeg  tre 
skridt,  der  måtte  tages  for  at  tilegne  sig 
disse  karakteregenskaber  i  forsøget  på  i 
højete  grad  at  blive  ligesom  Faderen. 
For  det  første  fandt  jeg  det  nødvendigt, 
uden  noget  ydre  pres,  at  udøve  mine 
handlefrihed  til  at  vælge  eller  gøre  eller 
tænke  det,  som  min  himmelske  Fader 
ville  ønske,  at  jeg  skulle  gøre  eller  tænke. 
Dette  var  et  bevidst  valg,  en  indsats  - 
men  én,  som  jeg  ønskede  at  udføre,  ikke 
en  kamp  eller  en  strid.  Derefter  måtte  jeg 
følge  dette  valg  op  med  handling.  Og  det 
tredie  skridt  var  fællesskab  med 
Helligånden,  et  vidnesbyrd  om,  at  mit 
valg  var  rigtigt,  et  bevis  på  at  jeg  gjorde 
fremskridt,  og  en  bekræftelse  på,  at  min 
himmelske  Fader  elsker  mig. 
Lad  mig  give  et  eksempel.  Mit  første 
forsøg  på  at  blive  ligesom  vor  himmel- 
ske Fader,  var  at  prøve  på  at  kontrollere 
mine  stemninger.  Jeg  havde  lagt  mærke 
til,  at  jeg  lejlighedsvis  kom  hjem  fra  ar- 
bejde, træt  og  ked  af  det.  Når  jeg  bragte 
sådanne  følelser  ind  i  hjemmet,  var  jeg 
ikke  en  god  ægtemand  og  fader.  Jeg  er- 
kendte, at  jeg  i  højere  grad  ville  udvikle 
mig  hen  mod  at  blive  som  Faderen,  hvis 
jeg  hver  dag  kunne  komme  glad  og  ven- 
lig hjem  til  min  hustru  og  vore  børn.  Jeg 
bestemte  mig  til  -  og  ønskede  virkelig  -  at 
prøve  at  gøre  det.  Jeg  gjorde,  som  jeg 
havde  bestemt  og  fandt  ud  af,  ved  mine 


forsøg,  at  jeg  virkelig  kunne  forandre 
mine  sindsstemninger.  Et  lille  trick,  jeg 
benyttede  dertil,  var  at  udvælge  et  be- 
stemt hus,  beliggende  fem  minutter  fra 
mit  eget.  På  vej  hjem  fra  arbejde  var  det 
hus  et  signal  til  mig  om  at  vende  mine 
tanker  til  min  familie,  og  tænke  på  hvor 
ivrig  jeg  var  efter  at  træffe  dem  igen. 
Bevidst  tænkte  jeg  på  glade  stunder, 
hvor  jeg  havde  leget  med  mine  børn  eller 
været  sammen  med  min  hustru.  Eller  jeg 
genkaldte  i  erindringen  alt  det  dejlige 
ved  at  være  ægtemand  og  fader.  Dette 
var  meget  effektivt  for  mig.  Jeg  kan  nu 
komme  glad  hjem  næsten  hver  eneste 
dag.  Og  jeg  har  følt  Herrens  godkendel- 
se af  min  indsats,  en  kolossal  motivation 
i  sig  selv  til  at  træffe  og  reagere  på  andre 
beslutninger  om  i  højere  grad  at  blive 
ligesom  Gud. 

Efterhånden  som  mine  ønsker,  om  at 
blive  mere  lig  Gud  udviklede  sig, 
forårsagede  disse  tre  skridt  hen  mod  ret- 
færdighed en  afgørende  forandring  i  mit 
syn  på  kirkelige  opgaver,  min  familie  og 
på  mig  selv.  I  stedet  for  bare  at  gøre  mit 
hjemmelærerarbejde  for  at  få  det 
overstået,  opdagede  jeg  nu,  at  jeg  ønske- 
de at  gå  ud,  fordi  det  ville  hjælpe  mig  til 
at  skabe  en  gudlignende  karakter.  Moti- 
veringen er  stærk  -  jeg  udvikler  mig,  og 
de  mennesker,  jeg  underviser,  har  også 
gavn  af  det.  I  stedet  for  at  mene,  at  opfyl- 
delse af  alle  ens  kirkelige  opgaver  er  det 
samme  som  retfærdighed,  forstår  jeg  nu, 
at  kirkens  programmer  ganske  enkelt  er 
de  bedste  steder  at  praktisere  ønskede 
karakteregenskaber  -  og  ét  kendetegn  er 
klart  at  lære  at  elske  og  betjene  andre.  I 
stedet  for  at  overvære  nadvermøderne 
enten  af  vane  eller  af  frygt  for  at  blive  set 
skævt  til,  går  jeg  nu  i  bevidstheden  om, 
at  jeg  der  kan  udvikle  min  evne  til  at 
kommunikere  med  Herrens  Ånd. 
Familien  er  sikkert  de  bedst  mulige  om- 
givelser som  hjælp  for  os  til  at  skabe 
gudlignende  personligheder.  Jeg  har  for- 

nemmet  en  indstillingsforandring  også 
her,  fra  en  tendens  til  at  betragte  børn 
som  genstande  for  en  kærligheds- 
forpligtelse  til  en  forståelse  af,  at  en  fa- 
milie er  den  bedst  tænkelige  kilde  til  ud- 
vikling og  glæde,  som  jeg  overhovedet 
kan  have,  og  det  bedste  sted  til  at  hjælpe 
andre  med  at  finde  glæde  og  egen  identi- 
tet. Jeg  fornemmer  et  behov  for  at  hæge 
om  hvert  eneste  øjeblik,  hvor  jeg  kan 
undervise,  le,  elske,  arbejde  og  udvikle 
mig  sammen  med  andre. 
Min  forståelse  er  også  ændret  med  hen- 
syn til  mine  synder  og  min  kamp  mod 
dem.  Jeg  har  oplevet  tilstrækkeligt  af 
denne  proces  hen  mod  retfærdighed  til 
at  vide,  at  mine  synder  forsvinder,  når 
jeg  erstatter  dem  med  egenskaber  lige- 
som min  himmelske  Faders.  Den  energi, 
jeg  engang  ofrede  på  at  føle  vrede,  kan 
for  eksempel  nu  ledes  til  at  være  venlig 
og  derefter  bevare  den  følelse.  Vreden 


forsvinder  ganske  enkelt,  fordi  der  ikke 
er  tid  dertil.  Jeg  har  mere  travlt  med  at 
undervise  og  at  elske. 
De,  som  kender  mig  bedst  -  specielt  mig 
selv  -  kan  ikke  strække  deres  fantasi  nok 
til  at  sige,  at  jeg  har  opnået  nogen  særlig 
bemærkelsesværdig  tilstand  af  retfær- 
dighed. Jeg  føler  mig  frustreret,  når  jeg 
opdager  en  mulighed,  der  ville  bringe 
glæde,  men  som  jeg  ikke  fuldt  ud  kan 
udnytte.  Jeg  er  sikker  på,  at  andre  også 
har  opdaget  det.  Men  jeg  har  oplevet  den 
glæde  og  styrke,  der  kommer  med  vel- 
signelsen ved  i  det  mindste  at  have  haft 
det  rigtige  mål. 

På  den  yderste  dag  har  jeg  fornemmel- 
sen af,  at  Gud  vil  stille  mig  to  spørgsmål. 
Det  første:  „Hvad  har  du  gjort?"  vil  væ- 
re det  letteste  at  besvare.  Det  andet: 
,,Hvem  er  du  blevet?"  håber  jeg  oprig- 
tigt, at  jeg  kan  besvare  med:  „Som  dig." 

□ 

REI  HAMON 


Richard  G.  Oman 


Denne  Newzea- 
lænder, en 
oprigtig  mor- 
mon, er  én  af  sit 
lands  fornemste 
kunstnere. 


Rei  Hamons  tegning  The  Jewel  giver  udtryk 
for  kunstnerens  følelser  over  for  det  rige 
newzealandske  skovland  i  både  titel  og 
udførelsen. 


Da  dronning  Elisabeth  II  besøgte 
New  Zealand  som  en  del  af  sin  kongelige 
rejse  i  1976,  overrakte  regeringen  hende 
en  stor  pennetegning  af  Rei  Hamon, 
landets  fornemste  landskabstegner.  Den 
æresbevisning,  hans  land  derved  viste 
Rei  Hamon,  er  af  særlig  interesse  for 
sidste  dages  hellige,  for  Rei  Hamon,  den 
ældste  af  14  børn  og  selv  far  til  14,  har 
været  medlem  af  kirken  hele  sit  liv.  Hans 
tegning  af  et  Newzealandsk  landskab, 
Jewels  of  Okarito,  hænger  nu  på  Buc- 
kingham  Palace.  Sjældent  har  en  sidste 
dages  hellig  opnået  en  sådan  anerken- 
delse af  sit  fædreland. 
Som  søn  af  en  hvid  mor  og  af  en  far  af 
blandet  maoriblod  voksede  Rei  op  i  Gis- 
borne på  østkysten  af  New  Zealands 
nordlige  ø.  Til  trods  for,  at  hans  familie 
arbejdede  hårdt,  var  de  fattige.  Som 
dreng  hjalp  Rei  sine  forældre  med 
efterhånden  at  gøre  deres  lille  gård 
større  ved  at  rydde  dele  af  den  store 
naturskov  og  hede,  der  omringede  deres 
ejendom.  Hver  morgen  og  aften  samlede 
hans  far  og  mor  deres  store  familie,  og 
sammen  knælede  de  på  det  omhyggeligt 
fejede  gulv  til  familiebøn.  De  karakteri- 
stiske lyde  fra  kiwierne  og  wekaerne  og 
bladenes  raslen  i  de  store  træer  lullede 
ham  i  søvn  hver  aften. 
Som  ung  mand  drog  han  ind  i  Urewera- 
området  for  at  kløve  stolper  i 
skovområdet  til  fårefarmene.  Da  han 
arbejdede  med  mange  fuldblods  mao- 
rier, lærte  han  skoven  at  kende.  Han 
lærte  at  elske  floraen  og  faunaen  og  selv 
landet.  Efter  i  årevis  at  have  opholdt  sig  i 
skoven,  kendte  han  form  og  farve  på 
hvert  blad.  Også  insekterne  beskæftige- 
de han  sig  indgående  med. 
Men  Rei  var  ikke  nogen  naturelskende 

eneboer.  Han  holdt  også  meget  af  sine 
medmennesker.  Kort  efter  at  han  var 
blevet  gift,  døde  en  nær  slægtning.  Rei 
og  hans  unge  brud  påtog  sig  ansvaret  for 
at  blive  forældre  til  de  forældreløse 
børn.  Nogle  år  efter  fik  hans  hustru  ty- 
fus mens  hun  passede  et  sygt  barn  efter 
en  voldsom  oversvømmelse,  og  hun 
døde  af  sygdommen. 
Senere  giftede  Rei  sig  igen.  Hans  nye 
hustru  var  en  genert,  smuk  ung  maorien- 
ke. Hun  blev  en  kærlig  moder  for  sin  nye 
familie  på  ti  børn.  Sammen  fik  hun  og 
Rei  endnu  fire  børn  foruden 
plejebørnene.  Indtil  nu  har  familien  Ha- 
mon  været  forældre  til  31  børn,  mange 
af  dem  forældreløse. 
I  mere  end  40  år  levede  og  arbejdede  Rei 
i  skoven.  Så  satte  en  alvorlig  rygskade 


punktum  for  hans  hårde  fysiske  arbejde, 
og  han  stod  over  for  økonomisk  ruin  og 
en  nedslående  tilværelse  i  passivitet.  En 
morgen  efter  at  børnene  var  taget  i  sko- 
le, knælede  han  og  hans  hustru  i  deres 
soveværelse  og  bad  om  en  løsning  på 
deres  vanskeligheder.  Da  de  rejste  sig, 
lagde  Rei  mærke  til,  at  deres  6-årige  dat- 
ter var  taget  afsted  til  skole  uden  at  tage 
sin  kuglepen  og  tegneblok  med  sig.  Han 
satte  pennen  til  papiret  og  begyndte  at 
tegne,  noget  som  han  ikke  havde  gjort 
siden  sine  tidlige  skoledage.  Det  var  en 
inspirerende  begyndelse. 
Med  megen  øvelse  udviklede  han  en  sær- 
lig og  meget  uortodoks  stil  -  der  forene- 
de den  pertentlige  opmærksomhed  over- 
for detaljer  som  hos  Van  Eyck  (ca.  1 370- 
1440,  flamsk  maler)  med  teknikken  hos 


Kauri  Knot  eller  Forældreløs  i  Skoven  blev 
tegnet  efter  et  stykke  drivtømmer.  Bregnen  til 
venstre  repræsenterer  Reis  datter  Cherrie,  da 
familien  Hamon  adopterede  hende. 
Blomsten  i  midten  repræsenterer  Cherrie  på 
det  tidspunkt,  da  tegningen  blev  til. 

I  tegningen  Wetas  viser  bror  Hamon  os  det 

righoldige  liv,  der  findes  alle  vegne  -  selv 

midt  i  naturforfald. 

sådanne  franske  pointilister  (en  teknik 
hvor  farverne  ublandet  påføres  lærredet 
i  prikker)  som  Seurat  (1859-1891)  -  og 
nåede  en  fuldkommenhed,  der  helt  var 
hans  egen  stil.  Han  brugte  kun  få  streger 
i  sine  tegninger;  størstedelen  af  hvert 
stykke  dannedes  af  småbitte  pletter,  der 
dannedes  ved  at  støde  pennen  ned  mod 
papir  eller  pergament. 
Helt  flov  over  sine  første  tegninger  gem- 
te Rei  dem  bort.  Men  hans  hustru  fandt 


dem  og  tog  dem  med  til  en  lokal  foto- 
graf, for  at  han  kunne  fotografere  dem. 
Fotografen  var  overrasket  over  deres 
kvalitet  og  bragte  dem  til  lederen  af  et 
førende  galleri  i  Auckland,  som  straks 
ønskede  at  lave  en  udstilling  af  dem. 
Han  viste  også  kunstneren  nogle  særlige 
penne  med  meget  fine  spidser,  hvilket 
gjorde  Rei  i  stand  til  at  skabe  nogle  me- 
get fine  detaljer  i  sine  arbejder  -  noget, 
som  han  blev  berømt  på.  Hans  nye  kar- 

TRÆERNES 
EGEN  TID 


Hazel  M.  Thomson 


Armon  så  sin  bedstefar  lægge 
hånden  varsomt  på  den  knudrede 
og  krogede  stamme  på  et  gammelt 
oliventræ. 

„Mine  olivertræer  er  lige  som 
mig,"  sagde  den  gamle  mand, 
„krogede  og  bøjede  af  årene." 
„Det  er  den  kolde,  tørre  blæst,  der 
har  gjort  dem  krogede,"  svarede 
Armon,  der  tænkte  på  den  frygteli- 
ge blæst,  der  somme  tider  hærgede 
dem  i  dagevis. 

„Mine  træer  er  trætte,"  sagde  bed- 
stefar. „De  blev  plantet,  den  gang 
min  familie  først  kom  til  Italien.  Nu 
er  jeg  den  sidste.  Mine  træer  og  jeg 
har  levet  sammen,  og  vi  vil  dø 
sammen." 

„Bedstefar!"  råbte  Armon,  „jeg  er 
her!  Jeg  vil  hjælpe  dig  med  at 
passe  dem." 

Den  gamle  mand  svarede  ikke.  I 
stedet  så  han  forbi  Armon  hen  på 
resten  af  oliventræerne  i  sin  ind- 
hegning. 

Armon  havde  hørt,  hvordan  oli- 
vendyrkerne havde  snakket.  „Det 
er  usædvanlig  koldt  for  årstiden  i 
hele  Italien,"  sagde  de.  „Her  i  vores 
landsby  er  ikke  alene  høsten  men 
også  træerne  truet." 
På  vej  til  skolen  i  landsbyen  havde 
Armon  hørt,  at  nogle  af  olivendyr- 
kerne havde  dækket  deres  træer  til 
med  store  telte.  Andre  anbragte 
varmebækkener  mellem  træerne  i 
forsøg  på  at  holde  den  bitre  kulde 
ude. 

Men  bedstefar  havde  hverken  pen- 
ge til  telte  eller  bækkener.  Alt,  hvad 
han  kunne  tilbyde,  var  at  tilbringe 
mere  og  mere  tid  med  at  passe  sine 
træer. 

Den  allerkoldeste  aften  lavede  Ar- 
mon suppe,  fyldt  med  grøntsager, 
sådan  som  bedstefar  kunne  lide 
det,  og  ventede  så.  Da  den  gamle 
mand  endelig  kom  ind,  rystende  af 
kulde,  lagde  han  sin  tynde  frakke, 
der  var  slidt  næsten  igennem  på 
albuerne. 

Idet  de  var  ved  at  være  færdige 
med  måltidet,  lød  der  en  banken  på 
døren.  Armon  åbnede  og  lod  hr. 
Tulaini  ind.  Manden  nikkede  til 
hilsen  og  gik  hen  mod  ildstedet. 
Han  holdt  hænderne  frem  og  gned 
dem  rask  mod  hinanden. 
„Jeg  er  ked  af,  at  jeg  ikke  har 
nogen  bækkener  at  kunne  tilbyde 
dig,"  sagde  han  til  bedstefar.  „I  tre 
dage  har  jeg  prøvet  at  købe  flere, 
men  der  er  ingen  at  få.  Jeg  har  kun 


nok  til  at  redde  en  del  af  mine  egne 
træer." 

„Det  er  en  trist  tid,"  sagde  bedste- 
far. „Det  er  lige  som  at  vente  på,  at 
gamle  venner  skal  dø." 

Armons  humør  sank  ved  at  høre 
det  håbløse  i  bedstefars  stemme. 
Så  vendte  hr.  Tulaini  sig  til  den 
gamle  mand.  „Du  kender  mine 
træer  bedre  end  jeg,"  sagde  han. 
„Vil  du  ikke  nok  komme  og  fortælle 
mig,  hvilke  træer,  der  bør  reddes, 
og  hvor  jeg  skal  anbringe  bække- 
nerne?" 

Armon  syntes  at  kunne  føle  den 
sorg,  som  han  vidste  tærede  på 
bedstefars  hjerte.  Hvordan  kunne 
han  redde  en  anden  mands  træer, 
mens  hans  egne  døde? 

Men  den  gamles  stemme  var  rolig, 
da  bedstefar  svarede: 

„Selvfølgelig,  Armon  og  jeg  kom- 
mer begge  to." 

Den  aften  lagde  Armon  mærke  til 
en  forskel  både  hos  bedstefar  og 
træerne.  De  grågrønne  blade  på 
oliventræernes  grene  blev  sorte  og 
døde.  Det  syntes,  som  om  den  bitre 
kulde  også  havde  tappet  livslysten 
ud  af  den  gamle  mand.  Han  fore- 
kom ensom,  og  han  begyndte  at 
sørge  over  de  forvredne,  livløse 
træer. 

Næste  morgen  stod  bedstefar  ikke 
op,  og  Armon  gik  alene  rundt 
mellem  træernes  bare  stammer. 
Livløse  som  de  var,  gik  deres 
rødder  dog  dybt  ned  i  jorden. 
Armon  prøvede  selv  at  rykke  et  træ 
op,  men  han  kunne  ikke. 

Næste  uge  var  bedstefar  syg,  og 


Armon  bad  hr.  Tulaini  bringe  ham 
til  det  store  hospital  i  byen. 
Da  Armon  den  næste  eftermiddag 
cyklede  hjem,  lød  bedstefars  ord  i 
ørerne.  Det  var  en  dejlig  forårsdag, 
og  luften  duftede  af  æbleblomster. 
Armon  standsede  så  pludseligt,  at 
hjulene  kurede  hen  ad  asfalten. 

„Æbleblomster!"  udbrød  han  højt. 
„Hvorfor  har  jeg  ikke  tænkt  på  det 
før?  Vi  kan  plante  æbletræer!  Om 
tre  år,  måske  allerede  om  to,  vil 
træerne  bære  frugt!" 

Hr.  Tulaini  hjalp  Armon  med  at 
fjerne  de  døde  træer.  Da  jorden  var 
klar,  betroede  Armon  ham  sin  plan 
om  at  plante  æbletræer. 

„Bedstefar  skammer  sig  over  at 
skulle  dyrke  grøntsager,"  sagde 
Armon,  „men  æbletræer  er  noget 
andet.  Jeg  må  se  at  få  fat  på  nogle, 
der  allerede  har  et  par  års  vækst 
bag  sig." 

„Du  kan  få  nogle  af  mine,"  sagde 
hr.  Tulaini.  „Du  og  din  bedstefar 
hjalp  jo  begge  to  mig." 

„Mine  træer!"  råbte  bedstefar,  da 


han  kom  hjem  fra  hospitalet  senere 
på  ugen.  „Mine  træer  er  borte!" 
„Ja,  bedstefar,"  sagde  Armon,  „de 
er  borte." 

Armon  stod  tavs,  mens  bedstefar 
undersøgte  de  nye  træer,  som  Ar- 
mon og  hr.  Tulaini  havde  plantet. 
Deres  lysegrønne  blade  skinnede  i 
solen.  Bedstefar  så  på  dem,  som 
om  han  ikke  kunne  fatte  det. 
„Hvad  er  dette?"  spurgte  han  med 
et  glimt  af  sit  gamle  humør.  „Det  er 
jo  ikke  oliventræer!" 
„Nej,   bedstefar,"   sagde  Armon, 
„ikke  oliventræer.  Æbletræer." 
Den  gamle  mands  øjne  strålede,  da 
han   et   langt   øjeblik   betragtede 
træerne.  Så  vendte  han  sig  om 
mod  Armon. 

„Min  dreng,"  sagde  han,  idet  han 
lagde  en  arm  omkring  Armons 
skuldre,  „du  kommer  til  at  lave  mig 
noget  styrkende  mad.  Der  vil  blive 
megen  vanding,  sprøjtning  og  be- 
skæring at  foretage.  Det  her  vil 
blive  de  fineste  træer  i  hele  lands- 
byen. Om  et  par  år  vil  jeg  have 
æbler  nok  til  alle!" 

□ 

Præsident  Marion  G.  Romney 
Andenrådgiver  i  Det  øverste  Præsidentskab 


Livet  var  hårdt  for  mormonkoloni- 
sterne og  deres  familier  i  det  nordlige 
Mexico  for  65  år  siden.  Til  trods  for  at 
det  var  stærke  og  modige  mennesker, 
var  den  enkle  regel,  som  de  måtte  leve 
efter,  denne:  „Spis,  hvad  du  har,  gå 
med  dit  tøj  til  det  er  slidt  op,  brug  det, 
du  har  og  lev  uden  det,  du  ikke  har." 
Og  alligevel  var  de  hellige,  deres  fattig- 
dom til  trods,  „rige  i  forholdet  til  Gud." 
Det  var  under  den  mexikanske  revolu- 
tion og  på  grund  af  faren  for  mormon- 
familier, at  vi  var  tvunget  til  at  forlade 
Mexico  og  rejse  til  USA. 

Jeg  husker  udmærket  den  aften  i  juli 
1912,  da  min  far  kom  hjem  fra  et 
præstedømmemøde  med  det  budskab, 
at  det  var  blevet  besluttet,  at  kvinder, 
børn  og  ældre  mænd  skulle  drage 
afsted  den  næste  dag  med  El  Paso  i 
Texas  som  mål.  Planerne  lød  til  at 
begynde  med  spændende  for  mig, 
fulde  af  oplevelser.  Men  jeg  fandt 
hurtigt  ud  af  situationens  alvor,  da  vi 
blev  vækket  tidligt  næste  morgen  for  at 
forberede  os  til  turen  nordpå. 

Før  vi  tog  afsted  til  jernbanestationen, 
sad  jeg  på  en  stol  under  abrikostræet 
bag  huset,  mens  min  far  klippede  mit 
hår.  Han  fortalte,  at  han  måtte  blive 
tilbage  i  Mexico  for  at  afslutte  sine 
forretninger,  og  at  jeg  skulle  rejse  med 
min  mor  og  de  mindre  børn.  Han 
sagde,  at  jeg  midlertidigt  skulle  være 
familiens  mand  og  passe  godt  på  dem, 
når  vi  kom  til  El  Paso. 

Ved  titiden  forlod  vi  Juarez  i  Mexico  i 
en  vogn.  Mor,  tante  Lydie  og  onkel 
George  sad  på  bukken.  Mors  syv  børn 
og  onkel  Georges  børn  -  jeg  tror  (jok, 
der  var  fem  af  dem  -  sad  bagi.  Jeg  blev 
anbragt  på  vores  kuffert,  der  indeholdt 
alt,  hvad  vi  kunnetagemedpågrundaf 
de  mange  mennesker,  der  skulle  med 
togen. 


Mens  vi  kørte  ad  hovedgaden,  over 
floden,  forbi  Dan  Skousens  mølle,  så 
jeg  tilbage  ad  vejen  i  den  retning,  vi  var 
kommet  fra.  Hen  over  de  flade  stræk- 
ninger mellem  Dan  Skousens  og  San 
Diego  bevægede  oprørshæren  sig 
nordpå.  De  var  ikke  i  marchkolonner 
men  stred  sig  fremad  to  ad  gangen  eller 
i  større  grupper. 

Pludselig  blev  vi  standset  af  to  beredne 
soldater  med  patronbælter  slynget 
over  skuldrene.  De  red  i  gammeldags 
mexikanske  sadler  med  store  horn. 
Mændene  sagde,  at  de  var  ude  efter 
ammunition,  og  de  gennemsøgte  vo- 
res vogn.  De  fandt  ingen  ammunition, 
men  de  fandt  da  20  mexikanske  pesos, 
de  eneste  penge  vi  havde  at  klare  os 
for,  når  vi  kom  til  de  forenede  Stater. 
De  tog  de  20  pesos  fra  onkel  George 
og  tillod  os  så  at  køre  mod  syd.  De 
begyndte  at  ride  nordpå.  Da  de  var 
omkring  100  meter  fra  os,  vendte  de 
sig  om  mod  os,  trak  geværerne  fra 
hylstrene  og  rettede  dem  mod  vores 
vogn. 

Da  jeg  så  hen  på  geværløbene,  fore- 
kom de  mig  meget  store.  Jeg  tror  nok, 
det  var  ét  af  de  mest  ophidsende 
øjeblikke  i  mit  liv,  da  jeg  troede,  at  vi 
ville  blive  skudt.  Men  mændene  skød 
os  ikke.  Langsomt  sænkede  de  deres 
geværer,  vendte  omkring  og  red  bort, 
og  vi  levede  allesammen,  så  vi  kunne 
fortælle  historien. 

Jeg  er  meget  taknemmelig  for  mine 
modige  forældre,  som  altid  var  loyale 
over  for  kirken  og  lærte  deres  børn  at 
elske  deres  himmelske  Fader  og  hans 
Søn,  Jesus  Kristus.  Jeg  ved,  at  vi 
allesammen  er  Guds  sønner  og  døtre, 
og  at  vi  alle  på  grund  af  hans  Søns, 
Jesu  Kristi  forsonende  offer,  igen  på  ét 
eller  andet  storslået  tidspunkt  kan 
være  sammen  med  vor  himmelske 
Fader.  fj 


JOHNNY  FINDER 
NOGLE  VENNER 


Johnny  var  meget  ked  af  det. 
Der  var  ingen  at  lege  med.  Todd  var 
taget  af  sted  for  at  besøge  sin 
bedstemor.  Scott  var  på  fisketur 
med  sin  far.  Mor  var  ved  at  bage 
brød  i  køkkenet.  Og  den  lille  sov  i 
sit  værelse. 

Det  havde  regnet  i  går,  men  nu  var 
solen  kommet  frem  bag  skyerne. 


E.  M.  Castle 


Johnny  var  ivrig  efter  at  komme 
udenfor. 

„Må  jeg  gå  ud  og  lege?"  spurgte 
Johnny  sin  mor. 

„Ja,"  svarede  hun,  „men  kom  til- 
bage når  vi  skal  spise  frokost." 
Johnny  tog  skoene  på  og  løb 
udenfor.  Han  gik  ned  ad  fortovet  til 
en  mark  med  højt  græs.  Alting 
lugtede  så  dejligt  friskt  og  nyt  efter 
regnen. 

Da  Johnny  nåede  enden  af  mar- 
ken, fandt  han  et  legevognshjul, 
som  han  trillede  ned  ad  bakken  lige 
til  bunden  af  bakkedraget. 
Liggende  i  det  høje  græs  legede 
Johnny  at  han  var  i  en  stor  jungle. 
Så  drømte  han  sig  til,  at  han  var  i  en 
skov  i  et  bjerglandskab.  Og  til  sidst 
forestillede  han  sig,  at  han  var  en 
lille  orm,  der  solede  sig  i  græsset. 
Men  at  lege  alene  var  ikke  spor 
sjovt. 


Johnny  så  op  mod  solen.  Den 
syntes  at  danse  gennem  store  hvi- 
de puder  af  skyer. 
Blæsten  formede  skyerne  til  en 
elefant  med  store,  baskende  ører 
og  en  lang  snabel. 


skyerne  var  væk,  men  han  kunne  se 

fars  bil  parkeret  ved  huset. 

Mor  var  ved  at  anbringe  den  lille  i 

den  høje  stol,  da  Johnny  kom  ind  i 

huset.  Køkkenet  lugtede  så  dejligt 

af  varmt  bagværk. 

„Jeg  er  glad  for,  at  du  er  kommet 

tilbage,"    sagde    mor    smilende. 

„Følte  du  dig  meget  alene  der  ude 

på  marken?" 

„Nej,"  svarede  Johnny  lykkeligt, 

idet  han  tænkte  på  alt  det,  han 

havde  set  i  skyerne,  som  svævede 

hen  over  himlen.  „Jeg  har  fundet 

nogle  nye  venner  i  dag!"  □ 


Bag  elefanten  så  Johnny  en  fed 
bjørn  danse  med  solen,  en  båd,  to 
fisk,  en  hund  og  en  bil. 
Bilen  mindede  Johnny  om,  at  far 
snart  ville  komme  hjem  til  frokost. 
Johnny  så  op  på  skyen.  Bilen  i 


BARE  FOR  SJOV 

yøf  A  >  Carol  Conner 


Mikkel  Mus 

Beverley  Johnston 

Find  den  rigtige  vej,  ad  hvilken  Mikkel 

Mus  kan  komme  hjem! 


Hvordan  kan  du  vide,  at  du  ikke  kan 
hoppe  gennem  det,  når  du  ikke  engang 
vil  prøve? 


riere  var  begyndt.  Siden  dengang  har 
han  udstillet  arbejder  i  næsten  hver  ene- 
ste større  by  i  New  Zealand.  For  nylig 
vendte  han  tilbage  fra  en  19.300  kilome- 
ter lang  udstillingstur,  hvor  han  viste  si- 
ne arbejder  og  holdt  foredrag  om  de 
oprindelige  newzealandske  landskaber, 
for  hvis  bevarelse  han  var  blevet  tals- 
mand. Rei  er  nu  ikke  langt  fra  at  have 
haft  100  udstillinger  på  knapt  13  år.  For- 
nylig fik  han  indbydelse  til  at  tournere  i 


En  detalje  fra  tegningen  Flax.  Den  blev  til  i 
1970,og  viser  strukturen  i  den 
newzealandske  flora.  Hamon  tegnede 
denne  tegning  ud  fra  hukommelsen,  sådan 
som  han  altid  gør. 


Side  18-19  -  Tegningen  Jewels  of  Okarito,  der 
blev  skænket  dronning  Elisabeth  i  1976,  er 
i  højeste  grad  symbolsk  for  Hamons  syn 
på  naturen. 


19 


Sovjetunionen  for  at  tale  om  fredning  og 
for  at  udstille  sine  arbejder. 

JEWELS  OF  OKARITO 

Den  tegning,  der  blev  skænket  dronnin- 
gen, udgør  en  forening  af  Reis  kunst  og 
hans  indstilling  til  naturen  og  dens  beva- 
relse. Skoven  og  bjergene,  som  omgiver 
Okaritosøen  og  er  gengivet  på  tegnin- 
gen, er  den  sidste  yngleplads  for  kotu- 
kuen,  der  også  kaldes  den  hvide  hejre. 
Kotukuen  er  hellig  for  maorierne,  og  de 
viste  for  mange  år  siden  deres  respekt  for 
dronning  Elisabeth  ved  at  give  hende 
navnet  „The  Kotuku  Rerengatahi"  der 
betyder  „Den  ensomt  flyvende  sjældne 
hvide  hejre."  De  store  træer  på  tegnin- 
gen -  matai,  totara,  kahikatea  og  kauri  - 
repræsenterer  de  storslåede  nåletræs 
skove,  der  omringer  søen.  Grenen, 
hvorpå  fuglene  sidder,  har  form  som  en 
mands  hånd  -  den  hånd,  der  holder  disse 
fugles  skæbne  og  enten  betyder  overle- 
velse eller  tilintetgørelse.  Den  opstrakte 
gren  symboliserer  det  at  løfte  højre  hånd 
som  tegn  på  støtte  til  dem,  som  arbejder 
for  at  bevare  den  newzealandske  arv. 
Sammenknyttet  i  „håndfladen"  er  fire 
små  blomster,  symboliserende  den  mest 
vidunderlige  velsignelse  af  alle  -  børn  - 
som  bør  elskes  og  beskyttes  af  deres  for- 
ældre. Det  er  et  råb  om  beskyttelse  af 
omgivelserne  på  samme  måde,  som  man 
ville  beskytte  sin  egen  familie.  De  fleste 
af  Rei's  arbejder  indeholder  sådanne 
budskaber. 

REIS  EMNER 

Rei  Hamon  tager  sine  motiver  udeluk- 
kende fra  den  vilde  flora  og  fauna  i  sko- 
ven. Han  tegner  ikke  gårde  og  byer  i 
New  Zealand,  der  i  højere  grad  ligner 
sådanne  scenerier  i  andre  lande.  Når  han 
udsøger  gamle,  krogede  træer,  vinran- 
ker og  bregner  foruden  blade  og  insek- 
ter, udtrykker  han  sin  kærlighed  til  den 
enestående  naturarv  i  New  Zealand.  Rei 


har  også  skrevet  og  udgivet  poesi,  der 
giver  udtryk  for  hans  indstilling. 
Rei  tegner  direkte  ud  fra  sin  levende  hu- 
kommelse. Ofte  arbejder  han  sent  om 
aftenen  i  sit  værelses  ensomhed,  mens 
familien  sover.  Ved  en  sådan  lejlighed 
skrev  han:  „Mine  tanker  drages  ind  i  de 
mystiske  dybder  af  de  omgivelser,  jeg 
elsker  så  højt.  .  .  Mit  sind  fjerner  ube- 
vidst, mens  jeg  tænker  allermest  intenst, 
det  tynde  slør,  der  skiller  bevidstheden 
fra  ubevidstheden  og  gør  mine  evner  til 
at  skabe  og  komponere  langt  rigere,  end 
jeg  kan  henregne  til  mine  egne  normale 
muligheder.  .  .  Jeg  mærker  en  større 
kraft,  en  anden  hånd  ved  siden  af  min 
egen." 

Resultatet  af  sådanne  oplevelser  er  ud- 
trykt godt  i  hans  kunst.  En  kunstkritiker 
fortæller,  hvordan  Reis  kunst  giver  be- 
skueren „et  indtryk  af  den  naturlige  pro- 
ces af  vækst  og  nedbrydning,  det  maje- 
stætiske ved  levende  ting,  som  det  kom- 
mer til  udtryk  langt  inde  i  skoven  med  al 
dens  rigdom  og  mystiske  egenskaber, 
der  så  ofte  drager  newzealænderne  så 
uimodståeligt  ind  i  dens  højtidelige  dyb- 
der. .  .  De  scenerier,  han  tegner  .  .  .  bli- 
ver mere  levende  end  tingene  selv." 
En  anden  kritiker  advarede  beskueren: 
„En  overfladisk  betragtning  yder  ikke 
tegningerne  den  fulde  retfærdighed.  De 
skal  studeres  i  fred  og  ro,  indgående. 
Kun  da  vil  deres  skønhed  og  betydning 
kunne  påskønnes." 

Skønt  Rei  endnu  er  fattig,  målt  efter 
verdens  standarder,  påskønnes  hans  ar- 
bejder bestandigt  mere  på  kunstmarke- 
det. Fornylig  solgtes  én  af  hans  tegnin- 
ger for  20.000  dollars  (over  100.000  kr.) 
hvilket  er  ny  verdensrekord  for  en  pen- 
netegning af  en  levende  kunstner. 

RELIGIØS  KUNST 

Mange  af  Reis  tidlige  tegninger  er  repro- 
duceret i  en  bog  med  titlen  Rei  Hamon, 
Artist  ofthe  New  Zealand  Bush,  der  ind- 

til  nu  er  kommet  i  to  oplag.  Denne  auto- 
biografi behandler  detaljeret  kunstne- 
rens personlige  såvel  som  hans  kunstne- 
riske værdier.  Han  skriver  om  daglige 
familiebønner,  om  kommunikation 
med  unge  mennesker,  om  familiens  ar- 
bejde, og  om  resultater  af  bøn.  Rei  giver 
klart  udtryk  for  det,  han  betragter  som 
livets  sande  værdier,  i  dette  stykke  fra 
bogen: 

„Hvis  jeg  skulle  nævne  det  største  behov 
i  verden,  ud  over  det,  der  skal  til  for  at 
opretholde  livet,  ville  jeg  uden  betænk- 
ning sige  gudfrygtig  moderkærlighed  og 
forbilledlige  fædre.  Vore  hjem  er  foråret 
i  vort  fremtidige  liv.  Hvis  foråret  er  rent, 
vil  vi  have  langt  mindre  vanskeligt  ved  at 
holde  de  vande,  der  flyder  ud  i  verden,  fri 
for  besmittelse. .  . 

Som  årene  kommer  og  går,  oplever  jeg 
en  evigtvoksende  undren  over  den  natur, 
jeg  elsker,  og  en  voksende  påskønnelse 
for  og  kærlighed  til  min  altid  påpasselige 
hustru  og  vore  14  børn,  .  .  .  erindringer 
og  principper,  der  i  åndelig  værdi  får  selv 
kronjuvelerne  til  at  se  ud  som  blot  en 
smule  ler." 

Skrevet  til  et  publikum,  der  ikke  er  sidste 
dages  hellige,  får  denne  bog  alligevel 
mulighed  for  at  give  udtryk  for  nogle  af 
de  mest  kostelige  værdier  i  Reis  SDH- 
tro. 

En  sådan  sammenblanding  af  talent  og 
vidnesbyrd  får  ikke  lov  til  at  gå  ubemær- 
ket hen.  En  journalist  fra  en  avis  i  New 
Zealand  opsummerer  Reis  egenskaber 
og  kunst:  „Der  findes  mennesker,  som 
er  nær  ved  at  være  den  ideale  newzealæn- 
der, og  Rei  Hamon  er  én  af  dem.  .  .  Han 
har  egenskaber,  som  jeg  kan  lide  at  be- 
tragte som  karakteristiske  og  tiltalende 
newzealandske.  Han  er  delvis  maori .  .  . 
og  har  en  maorihustru,  Maia;  han  er 
varmhjertet,  ikke  spor  krukket  og  han  er 
familiemenneske;  han  elsker  skov- 
områderne, som  han  har  levet  og  arbej- 
det i;  han  er  selskabelig  men  han  har 


også  mange  ressourcer  i  sig  selv  og  hen- 
ter styrke  fra  ensom  kommunikation 
med  naturen.  .  .  Han  er  selvlært  kunst- 
ner, hvis  uskyld  og  spontaneitet  giver 
hans  tegninger  deres  styrke.  Han  har  en 
måde  at  se  tingene  på,  der  helt  er  hans 
egen,  og  som  han  har  arbejdet  enormt 
hårdt  på  at  udvikle,  mulighed  for  at 
fremstille  i  en  teknik,  der  også  helt  er 
hans  egen." 

Reis  liv  og  arbejde  udgør  et  glimrende 
eksempel  på  en  trofast  sidste  dages  hellig 
kunstner.  Han  har  haft  næsten  enhver 
mulig  stilling  i  Thames  gren,  inkluderen- 
de det  at  være  grenspræsident.  I  øjeblik- 
ket virker  han  som  grensmissionsleder, 
og  hans  hustru  er  hjælpeforeningspræsi- 
dentinde.  Mens  verden  har  ydet  Rei  der- 
es respekt,  er  han  forblevet  et  rigtigt  fa- 
miliemenneske. Han  kommunikerer  det 
evangeliske  budskab  gennem  sin  kunst, 
sine  skriverier,  sine  foredrag  og  sit  liv. 
Han  har  forstået  at  give  udtryk  for  sin 
dybe  tro  såvel  som  for  sin  udprægede 
kærlighed  til  sit  fædrelands  traditioner 
og  omgivelser. 

„Kunsten  er  resultatet  af  en  stor  velsig- 
nelse og  et  vidunderligt  partnerskab," 
skriver  han.  „Herren  er  det  ene  (medlem 
af  det  partnerskab).  Min  elskede  hustru, 
vore  småbørn  og  alle  mine  brødre  er  de 
andre.  Jeg  har  fået  den  store  velsignelse 
at  kunne  styre  min  pen.  Tag  blot  et  en- 
kelt led  ud  af  det  partnerskab,  og  vores 
kunst  og  dens  skønhed  ville  uden  tvivl 
slå  fejl.  Jeg  føler  mig  meget  ydmyg  og 
taknemmelig  over  at  være  et  led  i  det 
partnerskab."  □ 


Richard  G.  Oman,  konservator  for  samlin- 
gerne i  Church  Historical  Department,  er 
medlem  af  højrådet  i  Salt  Lake  Liberty  stav. 

Mike  Johnson  og  Curt  Brinkman  tilbragte  timer  med  at  opbygge  udholdenhed 

på  BYU's  baner. 


MIKE  OG  CURT 
GIVER  ALDRIG  OP 


Debra  Spong  Hadfield 


Må  jeg  præsentere  Mike  Johnson  og 
Curt  Brinkman,  to  af  verdens  bedste 
kørestolsidrætsmænd.  De  slår  rekorder 
og  vinder  et  imponerende  antal  medaljer 
og  trofæer,  ikke  blot  i  konkurrencer  i 
USA  men  også  ved  olympiader. 
Her  er  først  Curt.  I  dag  er  han  25,  men 
han  har  ikke  svært  ved  at  huske  sin  16. 
sommer.  „Jeg  var  2  meter  høj,  og  jeg 
elskede  at  spille  bold,  specielt  basketball. 
Jeg  spillede  på  vores  højskolehold  og 
havde  endog  drømme  om  at  komme  til 
at  spille  professionelt  i  New  York." 
Curt  voksede  op  i  Shelley  i  staten  Idaho, 
hvor  han   altid   kunne  få  arbejde  på 


nabogårdene.  „Jeg  elskede  at  arbejde. 
Jeg  sparede  alt  det  op,  som  jeg  tjente 
som  barn,  og  prøvede  at  samle  sammen 
til  både  missionen  og  til  min  studietid." 
Curt  havde  opsparet  6.000  dollars. 
Ulykken  kom  en  dag  under  en  pause  i 
Curts  arbejde. 

„Du  ved  nok,  at  unge  mennesker  somme 
tider  gør  noget  helt  skørt.  Jeg  betragtede 
en  elektricitetsmast  og  tænkte:  ,Den  ser 
ud,  som  om  den  vil  udfordre  mig  til  at 
klatre  derop.'  Og  det  gjorde  jeg  så!"  Vid- 
ner har  fortalt  ham,  at  tre  elektriske 
chok  holdt  ham  svævende  i  luften,  før 
han  endelig  faldt  næsten  8  meter  ned  og 

landede  i  mudder.  „Lægerne  siger,  at 
det,  at  jeg  faldt  så  langt,  fik  hjertet  i  gang 
igen,  så  derfor  er  jeg  altså  stadig  i  live. 
Jeg  lå  der  i  mudderet  og  tænkte:  ,Nu 
kommer  jeg  aldrig  til  at  spille  bold  me- 
re.'" 

Curt  tilbragte  seks  smertefyldte 
måneder  på  hospitalet.  Han  mindes, 
hvordan  hans  familie  og  venner  hjalp 
ham  i  den  tid.  Hans  nære  venner  besøgte 
ham  regelmæssigt.  Hans  fader  insistere- 
de venligt  men  bestemt  på,  at  han  skulle 
lære  at  klare  sig  selv.  Den  lille  by  lavede 
en  kampagne  for  at  få  penge  til  at  hjælpe 
med  betaling  af  læge-  og  hospitalsreg- 
ninger.  Da  han  kom  tilbage  til  skolen, 
opmuntrede  hans  klassekammerater 
ham  og  hjalp  ham  til  at  se  lysere  på 
tilværelsen.  Curt  tog  eksamen  sammen 
med  sine  kammerater. 
Curts  vidnesbyrd  hjalp  ham  også.  Han 
siger:  „Jeg  er  taknemmelig  for  at  være 
mormon.  Jeg  ved,  at  dette  liv  kun  er  som 
et  kort  blink  i  evigheden.  En  dag  vil  jeg 
igen  være  i  stand  til  at  løbe  rundt  på 
mine  ben. Curt  studerede  et  par  år  ved 
Ricks  College  i  Rexburg,  Idaho,  med 
handel  som  hovedfag.  Dér  traf  han  Bon- 
nie Hymas.  De  giftede  sig  den  20.  de- 
cember 1975  i  Idaho  Falls  templet.  Det 
var  tilfældgivs  dagen  efter,  at  Mike  og 
Jan  Cryer  blev  gift  i  Provo  templet.  De 
to  par  havde  ikke  truffet  hinanden  den- 
gang. Bonnie  og  Curt  har  nu  en  søn, 
Gregory  Adam,  to  år  og  en  datter,  Lo- 
rian,  på  fem  måneder.  Gregory  kan  lide 
at  slå  saltomortaler  over  Curts  kørestol 
ned  i  armene  på  Bonnie. 
Mike  og  Jan  har  to  sønner.  Seth  på  21  /2 
og  Matt  på  1 1 12  samt  en  datter,Rachel , 
på  8  måneder.  Mike  er  et  par  år  ældre 
end  Curt.  Han  er  lige  blevet  31,  og  Jan 
driller  ham  med  det.  Men  han  er  ikke  for 
gammel  til  at  være  med  i  kørestols- 
konkurrencer.  Mike  siger,  at  en  mand 
på  over  50  vandt  slalom  for  klasse  2  i 
California. 


Mike  tilbragte  sin  barndom  i  West  Virgi- 
nia, hvor  hans  forældre  er  medlemmer 
af  kirken.  Han  kom  til  BYU  og  blev 
straks  forelsket  i  bjergene.  Han  brugte 
megen  tid  til  at  klatre  og  til  at  gå  på  jagt. 
Nu  digter  han  historier  om  naturen  hver 
aften  for  sine  sønner.  „Det  vil  jeg  helle- 
re," siger  Mike,  „end  at  læse  en  historie 
fra  en  bog." 

Jan  siger,  at  Seth  lytter  omhyggeligt,  og 
når  historien  er  færdig,  siger  han:  „Jeg 
kan  ikke  lide  den  historie.  Fortæl  mig  en 
anden." 

Efter  sit  første  år  på  BYU  meldte  Mike 
sig  til  marineinfanteriet.  I  Vietnam 
trådte  han  på  en  skjult  mine.  Begge  be- 
nene måtte  amputeres.  Som  med  Curt 
var  helbredelsen  en  hård  tid  at  komme 
igennem.  Også  han  er  taknemmelig  for 
sin  families  støtte,  og  han  fortæller: 
„Mine  forældre  var  en  kolossal  støtte 
for  mig.  Far  lærte  mig  at  gøre  mit  bedste 
og  ikke  give  op.  Han  hjalp  mig  til  at 
ønske  at  leve  videre." 
Mike  vendte  i  1971  tilbage  til  BYU.  Det 
var  dér,  han  første  gang  traf  Curt.  „Jeg 
så  ham  komme  ud  af  sin  bil.  Han  var 
virkelig  god  til  at  klare  sig  alene,  og  jeg 
tænkte  på,  at  han  kunne  være  en  god 
spiller  på  vores  kørestols  basketball- 
hold. Jeg  lagde  en  seddel  i  hans  bil  og 
indbød  ham  til  at  komme  og  spille." 
Indbydelsen  blev  begyndelsen  til  et  ved- 
varende venskab. 

De  kom  med  i  andre  konkurrencer,  efter 
at  en  mand,  som  de  spillede  basketball 
med  i  Denver  (i  staten  Colorado)  sagde 
til  dem,  at  de  burde  være  med  i  baneløb. 
Manden  sendte  dem  oplysninger  om  de 
nationale  kørestolskonkurrencer,  og  de 
to  begyndte  at  arbejde  på  BYU's  baner. 
Det  var  i  1976. 

Samme  år  tog  de  til  Denver  og  kom  ind 
som  mummer  eet  i  nogle  af  løbene  der. 
Derefter  var  de  i  San  José  i  California, 
hvor  de  blev  fint  placerede  og  kom  med 
til  de  nationale  konkurrencer  i   New 

York  samt  Olympiaden  i  Toronto  i  Ca- 
nada. 46  lande  deltog  i  denne  olympia- 
de. 

Tilsammen  hjembragte  Mike  og  Curt  tre 
guld-,  én  sølv-  og  tre  bronzemedaljer. 
Det  er  faktisk  en  god  rekord  for  deres 
første  konkurrenceår! 
Mike  og  Curt  konkurrerer  ikke  mod 
hinanden.  Curt  er  med  i  klasse  fem,  og 
Mike  i  klasse  fire.  Alle  sportsudøvere 
sættes  i  klasse  i  forhold  til  deres  handi- 
cap. Klasserne  går  fra  ét  til  fem,  med 
klasse  1  omfattende  de  værst  handicap- 
pede. 

Her  er,  hvad  de  hver  udmærker  sig  ved. 
Mike  er  fremragende  i  spydkast.  Han 
har  rekorden  for  USA  på  lige  ved  27 
meter  for  klasse  4.  Mike  er  også  den 
bedste  i  kørestols-slalom  i  USA.  Slalom 
er  et  slags  forhindringsløb,  der  kræver 
kunnen  og  hurtighed,  og  Mike  er  meget 
hurtig.  Jan  elsker  at  se  på  slalomkonkur- 


rencer. Hun  siger  begejstret:  „Ih,  hvor 
det  er  spændende!  Enhver  der  overværer 
det,  går  helt  amok." 
Jan  fortæller,  at  da  hun  ikke  kunne  kom- 
me med  til  Olympiaden,  ringede  Mike  til 
hende  efter  hver  kamp,  og  han  placerede 
sig  godt  i  hver  eneste  konkurrence!  Han 
fik  førsteprisen  for  græsplænebowling, 
til  trods  for  at  han  aldrig  før  havde  delta- 
get i  en  sådan  konkurrence.  Han  vandt 
også  i  bordtennis,  blev  nummer  to  i  100 
meter  løb  og  nummer  tre  i  spydkast. 
Mike  har  også  guldmedaljer  i  800  meter 
løb,  90  meter  sprint  og  i  svømning. 
Ved  konkurrencerne  i  Denver  i  1976 
vandt  Mike  fem  guld-  og  én 
sølvmedalje,  foruden  trofæet  for  den 
mest  fremragende  mandlige  idrætsmand 
ved  konkurrencerne. 
I  år  har  Mike  spillet  med  i  30  basketball- 
kampe rundt  om  i  landet.  Han  er  num- 
mer to  i  hele  USA  hvad  antal  scorede 


mål  angår.  Han  spillede  også  tennis  og 
er  aldrig  blevet  slået  i  tennis  i  Utah  i 
nogen  singlekamp.  Hvordan  vinder  han 
i  tennis?  Han  siger:  „Så  snart  bolden 
forlader  den  anden  spillers  ketcher,  må 
jeg  vide,  hvor  den  vil  ramme.  Og  jeg 
reflekterer  hurtigt." 

Mike  rejste  ikke  for  at  konkurrere  på 
bane  eller  græs  i  år,  selv  om  han  især  er 
glad  for  netop  disse  konkurrenceom- 
råder. Han  siger:  „Det  bringer  mig  for 
meget  bort  fra  hjemmet.  Jeg  savner  disse 
konkurrencer,  men  min  familie  kommer 
først. 

Jan  tilføjer:  „Det  var  Mike,  der  traf  be- 
slutningen. Han  var  den,  der  bestemte, 
at  han  skulle  blive  hjemme  og  være  ægte- 
mand, far  og  gartner." 
Også  Curts  rekorder  er  imponerende. 
Han  kom  ind  som  nummer  to  i 
kørestolsafdelingen  i  april  1977  og  igen  i 
1978  ved  maratonløbet  i  Boston  i  Mas- 


sachusetts. Han  kørte  de  mere  end  42 
km.  på  2  timer,  34  minutter  og  15  sekun- 
der. 

Maratonløbet  i  Boston  er  det  største  og 
ældste  løb  i  USA,  og  kun  de  allerbedste 
sportsfolk  får  lov  at  deltage.  I  år  var  der 
20  kørestolskonkurrenter,  og  de  kørte  i 
temperaturer,  der  lå  under  41/2  grads 
celcius. 

Kørestols  vinderen  i  Boston  var  i  år  Ken 
Archer,  en  mormon  fra  Akron  i  staten 
Ohio.  Curt  siger:  „Ken  er  én  af  de  bed- 
ste, jeg  nogen  sinde  vil  komme  til  at 
møde.  Da  han  kom  over  mållinien  som 
vinder,  var  det  med  hænderne  løftet  i 
triumf  og  hovedet  bøjet  i  ydmyghed." 
I  1977  placerede  Curt  sig  i  hver  eneste 
konkurrence  i  Denver,  idet  han  fik  to 
førstepræmier  i  90  meter  og  1,6  km. 
løbene.  I  San  Diego  kom  han  ind  som 
nummer  to  eller  tre  i  fem  løb.  I  San  José 
var  han  nummer  ét  i  100  meter  og  slog 

At  være  førende  i  konkurrencce  etyder  for 
Mike  Johnson,  at  han  må  træne  hårdt  for 
at  bevare  stillingen  som  den  bedste 
spydkaster  i  sin  division. 


Curt  Brinkman  arbejder  hårdt  på  at  vinde 
trofæer  i  maratonløb. 

derved  verdensrekorden.  Han  blev  num- 
mer tre  i  plænebowling  og  diskos  og 
nummer  fire  i  kuglestød. 
Samme  år  blev  Curt  nummer  ét  i 
kørestolsafdelingen  ved  både  Deseret 
News  maratonløbet  i  Salt  Lake  City  og 
Pioneer  maratonløbet  i  St.  George  i 
Utah.  I  1978  tog  han  førstepris  i  New 
York  City  maratonløbet  og  har  nu 
USA-rekord  i  1500  meter  kørestolsløb. 
Curt  blev  valgt  til  årets  mest  fremragen- 
de idrætsmand  i  1978  og  1979  ved  Den- 
ver Rocky  Mountain  regionalstævne. 
Både  Mike  og  Curt  er  også  stærkt  invol- 
veret i  deres  arbejde.  Mike  har  været 
rådgiver  ved  statshospitalet  i  Provo, 
Utah,  arbejdet  som  tegner  ved  Bureau  of 
Reclamation  og  studerer  sundshedsvi- 
denskab  ved  BYU.  Hans  mål  er  at  kom- 
me til  at  blive  træner  for  college  basket- 
ballholdet. 

Curt  har  erfaringer  fra  forskellige  be- 
skæftigelser. Han  har  været  forsikrings- 
agent,  motelreceptionist,  telefonbord- 
somstiller  og  forsikringsbogholder  for  et 
hospital.  Nu  arbejder  han  for  Handicap- 
ped  Awareness  Inc.  i  Provo.  Han  tog 
eksamen  med  højeste  karakter  i  psyko- 
logi fra  BYU  i  1978  og  er  nu  ved  at  læse 
til  afgangseksamen  i  revaliderings  admi- 
nistration. 

Kirkeaktiviteter  udgør  en  anden  del  af 
deres  tilværelse.  Mike  arbejder  med  spej- 
derne i  Alpine  Fourth  Ward,  Alpine  stav 
i  Utah. 

Curt  og  Bonnie  er  medlemmer  af  Provo 
West  stav,  Sunset  Third  Ward,  Curt  var 
præsident  for  ældsternes  kvorum  i  sit 
tidligere  ward  og  er  nu  førsterådgiver  i 
kvorumspræsidentskabet. 

Tjeneste  er  en  anden  vigtig  del  af  tilvæ- 
relsen. For  at  tjene  penge  til  en  særlig 
udstyret  bus  for  handicappede  i  Utah 


amt,  indhentede  Mike  og  Curt  løfter  om 
bidrag  og  kørte  derefter  i  deres  kørestole 
Utah  Lake  rundt  (185  km.)  på  16  timer. 
I  tilgift  slog  de  samtidig  verdensrekor- 
den, der  var  173,8  km.  på  otte  dage. 
I  mai  1978  kørte  Curt  157  km.  fra  Cedar 
City,  Utah,  til  Salt  Lake  City  på  fem 
dage  og  samlede  ved  den  lejlighed  næst- 
en 12.000  dollars  ind  til  fondet  for 
undersøgelser  af  og  hjælp  til  handicap- 
pede. 

Curt  siger,  at  det  at  rejse  har  givet  ham 
mange  muligheder  for  at  missionere. 
Han  blev  indbudt  til  et  selskab  i  Boston, 
Massachusetts,  for  50  af  landets  bedste 
idrætsudøvere.  Da  han  blev  spurgt  om, 
hvorfor  han  ikke  ville  drikke  spiritus, 
gav  det  ham  lejlighed  til  at  forkynde 
evangeliet. 

Curt  finder  det  interessant,  at  folk  er  så 
bekymrede  for,  hvad  de  skal  sige  og 
gøre,  når  de  træffer  et  handicappet  men- 
neske. Han  siger,  at  det  gerne  er  det,  som 
folk  ikke  siger,  der  gør  mest  ondt.  For 
eksempel,  siger  han,  når  et  barn  kom- 
mer hen  til  ham  og  spørger,  hvorfor  han 
ikke  har  nogen  ben,  så  ville  han  ønske, 
forældrene  ville  lade  ham  give  et  svar 
derpå,  i  stedet  for  at  dejager  barnet  væk. 
Han  siger:  ,, Barnet  får  fornemmelse  af, 
at  det  ikke  må  have  samkvem  med  den 
handicappede,  og  det  er  hverken  godt 
for  barnet  eller  for  den  handicappede." 
Mike  har  nogle  gode  råd,  som  han  selv 
har  udarbejdet,  og  han  siger,  at  de  passer 
til  enhver,  handicappet  eller  ikke.  For 
det  første,  siger  han,  kan  han  ikke  lide 
dem,  der  giver  op.  Så  tilføjer  han: 
„Vær  ikke  bange  for  at  prøve  noget,  du 
ikke  tror,  du  vil  kunne  klare.  Er  der  no- 
get, du  ønsker,  så  gå  efter  det  110%. 
Hvad  enten  dit  mål  drejer  sig  om  arbej- 
de, kirke,  skole,  ægteskab  eller  noget  an- 
det, så  giv  aldrig,  aldrig,  aldrig  op!"  D 

. . .  at  skubbe  hinanden  ud  . . . 


Følgende  to  sætninger  er  taget  fra 
en  dramatisk  skildring  om  to  men- 
nesker, der  opdagede  at  de  var  gle- 
det fra  hinanden  uden  næsten  at 
være  opmærksom  på  at  det  skete, 
før  kløften  mellem  dem  var  dyb  og 
bred. 

„Det  er  så  nemt,"  sagde  den  ene, 
„at  være  fraværende  det  øjeblik 
hvor  de  vigtigste  ting  i  livet  æn- 
dres." (Twentieth  Century  Fox  pro- 
duction:  „Tender  is  the  Night") 
Derpå  tilføjedes  det  hjerte- 
skærende, ovenpå  denne  opdagelse: 

„Det  er  ensomt  at  være  sammen 
nu,  ikke  sandt?"  (Samme) 
Der  er  mange  former  for  ensom- 
hed, og  den  mest  akutte  ensomhed 
er  måske  ikke  fysisk,  men  et  en- 
somt hjerte  -  ensomheden  sammen 
med  mennesker,  hvis  tanker  og 
hensigter  ikke  er  i  slægt  med  vore, 
ensomheden  sammen  med  meget 
upersonlige  mennesker,  den  ensom- 
hed der  kan  komme  selv  blandt 
mange  mennesker,  eller  den  dybere 
ensomhed  ved  at  være  lukket  ude 
af  et  andet  menneskes  liv. 

Det  er  nemt  for  folk  at  trække  sig 
tilbage,  at  uddanne  sig  på  forskelli- 
ge områder,  at  blive  kendt  forskel- 
lige steder,  at  skaffe  sig  forskellige 
venner,  gå  til  forskellige  aktiviteter, 
have  forskellige  interesser,  alt  sam- 


men noget  der  ikke  i  sig  selv 
behøver  at  adskille  folk,  så  længe 
man  ikke  ignorerer  årsagerne  og 
symptomerne  på  en  adskillelse. 
Med  hensyn  til  ægtemænd  og  deres 
hustruer  er  der  nødvendigvis  en  op- 
deling af  arbejde  og  ansvar.  Det  er 
ikke  altid  muligt  for  dem  at  deltage 
i  den  andens  gøremål,  altid  at  have 
den  samme  profession  eller  måske 
deltage  i  den  samme  selskabskreds, 
men  de  kan  være  interesserede, 
forstående  og  oplysende  og  have  et 
fælles  formål,  være  fortrolige  over- 
for hinanden  og  på  den  måde  hol- 
de sig  hinanden  nær.  Det  er  først 
når  man  begynder  at  skyde  hinan- 
den ud  af  tanker  og  hensigter  at 
den  farlige  adskillelse  sætter  ind. 
Det  viser  betydningen  af  fælles  for- 
trolighed og  stadig  kommunikation 
mellem  mand  og  hustru  -  nær  for- 
trolighed med  dem  der  betyder  el- 
ler burde  betyde  mest.  Et  menneske 
er  mest  sårbar  -  både  kvinde, 
mand,  pige  og  dreng  -  når  de  træk- 
ker sig  bort  fra  dem,  de  bør  knytte 
sig  mest  til. 

Lad  det  aldrig  blive  sagt  blandt 
kære:  „Det  er  ensom  at  være  sam- 
men." Lad  os  aldrig  være  fraværen- 
de i  det  øjeblik  i  livet  hvor  de  vig- 
tigste ting  ville  ændre  sig  hvis  vi  ik- 
ke var  omsorgsfulde,  betænksom- 
me og  følsomme  nok. 


* 


* 

Fokus  på  missionering 


MmååsMM 


JEG  KUNNE  IKKE 
GLEMME  DEN 
UDFORDRING 


Tohru  Hotta 

Missionærer  får  ofte  besked  på  at  rap- 
portere til  deres  missionspræsident.  Ja,  i 
virkeligheden  ønsker  missionspræsi- 
denter  at  holde  øje  med  „deres"  missio- 
nærer hele  resten  af  deres  liv.  Men  det  er 
ikke  så  tit,  at  en  missionspræsident  kom- 
mer til  at  rapportere  til  den  missionær, 
der  lærte  ham  om  evangeliet.  Det  er  det, 
jeg  gerne  vil  gøre  her. 
Da  jeg  sluttede  mig  til  kirken,  forstod  jeg 
ikke  fuldtud  den  dybere  mening  med 
tiendeloven.  Men  jeg  kendte  og  havde 
tillid  til  dig,  ældste  Dan  Hawkley,  og  jeg 
lovede  dig  at  betale  tiende.  Jeg  kunne 
mærke,  at  du  var  ivrig  efter,  at  jeg  skulle 
holde  det  løfte. 

I  1964  var  der  kun  een  mission  i  Japan. 
Nogle  få  måneder  efter  at  du  havde  un- 
dervist mig,  blev  du  forflyttet  til  et  sted 
langt  borte  fra  min  lille  gren.  Idet  du  tog 
afsted  med  toget,  sagde  du  disse  afsked- 
sord: „Kære  broder  Hotta,  betal  din 
tiende  og  hold  sabbatsdagen  hellig." 
Jeg  kunne  ikke  glemme  den  udfordring, 
jeg  derved  havde  fået.  Men,  for  at  være 
ærlig,må  jeg  tilstå,  at  jeg  var  ivrig  efter  at 
købe  en  smuk  og  farvestrålende  japansk 
Bibel  af  den  slags,  du  havde.  Jeg  ønske- 
de, at  den  skulle  hjælpe  mig  til  at  huske, 
hvad  jeg  havde  lært,  og  også  at  huske 
den  ældste,  som  havde  hjulpet  med  at 
undervise  mig.  Men  det  var  .  .  for  dyrt 
for  mig  at  købe  den. 
Jeg  tænkte  på,  at  hvis  jeg  undlod  at  betale 
min  tiende,  kunne  jeg  få  Bibelen.  Satan 
hviskede  til  mig:  „Køb  den.  Det  er  dine 
penge.  Ikke  noget  at  betænke  dig  på." 
Men,  min  kære  ældste,  jeg  kunne  ikke 
glemme  din  udfordring.  Jeg  vidste,  den 
var  kommet  ved  det  hellige  præste- 
dømme og  Helligåndens  kraft.  Jeg 
købte  ikke  den  Bibel.  Jeg  betalte  min 
tiende  i  stedet  for.  Og  på  grund  af  at  jeg 
overvandt  den  fristelse,  kom  jeg  virkelig 
til  at  forstå  meningen  med  tiende  som  en 
pagt  mellem  Herren  og  mig  selv. 
Nogle  få  måneder  senere  kom  postman- 


den med  en  pakke  til  mig.  Den  var  på 
størrelse  med  en  kagedåse.  Jeg  åbnede 
den  og  tog  den  japanske  Bibel  ud,  smuk 
og  strålende,  den  som  du  havde  sendt 
mig  som  en  vidunderlig  gave.  Jeg  græd 
af  glæde  over  din  store  kærlighed.  Så 
opdagede  jeg  nogle  linier,  der  var  skrevet 
på  bogens  titelblad: 
„Kære  broder  Hotta,  jeg  håber,  du  har 
haft  en  god  jul.  Arbejdet  går  virkelig 
godt  her  i  Gunma.  Studer  hårdt.  Du  kan 
snart  blive  en  ældste.  Gør  mig  en  tjeneste 
og  prøv  at  komme  til  templet  på  Hawaii. 
Er  evangeliet  ikke  vidunderligt?  Med 
kærlig  hilsen,  ældste  Dan  Hawkley." 
Lige  siden  den  dag  har  jeg  altid  betalt  en 
ærlig  tiende.  Jeg  har  også  været  i  templet 
med  min  livsledsager.  Og  en  del  afgrun- 
den til,  at  jeg  har  kunnet  gøre  det,  er  den 
udfordring  og  de  løfter,  du  udtalte  som 
repræsentant  for  Herren. 
For  at  kunne  holde  helligdagen  hellig, 
mistede  jeg  engang  mit  arbejde.  Men  jeg 
ved  nu,  at  Gud  lever.  Det  er  en  stor  fryd, 
er  det  ikke?  En  anden  gang,  kort  efter  at 
jeg  var  blevet  gift,  blev  jeg  alvorlig  syg.  I 
to  år  gik  det  stadig  nedad,  og  lægerne 
gav  ikke  noget  håb  om  helbredelse.  Men 
til  sidst  blev  jeg  gennem  en  magtfuld 
velsignelse  gennem  præstedømmet  helt 
helbredt.  Uden  din  og  andre  missionæ- 
rers hjælp  ville  jeg  måske  aldrig  have 
kendt  til  præstedømmets  gengivelse.  Jeg 
ved  ikke,  hvordan  jeg  skal  takke  jer  alle- 
sammen for  jeres  oprigtige  hjerter  og 
jeres  kærlighed  til  mig. 
Min  hustru  og  jeg  begyndte  at  præsidere 
over  den  japanske  Sapporo  mission  den 
2.  juli  1979.  Vi  blev  indsat  af  ældste  Gor- 
don B.  Hinckley  i  Salt  Lake  City. 
Dette  er  min  rapport  til  dig,  ældste  Haw- 
kley. 

Jeg  ønsker  inderligt,  at  du  skal  vide,  at 
min  smukke  og  strålende  japanske  Bi- 
bel, nu  gammel  og  slidt  af  studier  og 
læsning,  er  noget  af  det  kosteligste,  jeg 
har.  □ 

Folk  har  altid  været  på  udkik  efter 
skatte.  De  ønsker  at  have  noget  for  sig 
selv;  noget  de  kan  beholde;  noget  der  vil 
gøre  dem  rige,  som  vil  sætte  dem  i  stand 
til  at  få  styrke,  sikkerhed,  beskyttelse; 
noget  med  hvilket  de  kan  overleve.  Men- 
nesker leder  stadig  efter  at  finde  sådanne 
skatte  i  verden  udenfor.  Denne  søgen  er 
én  af  de  drivkræfter,  der  i  tidligere  tid  fik 
folk  til  at  flytte  fra  det  ene  kontinent  til 
det  andet.  Det  opildnede  deres  fantasi. 
Det  er  helt  klart,  at  de  skatte,  man  finder 
i  verden,  ikke  kan  give  folk  det,  de  håber 
på.  Mange  mennesker  må  leve  et  helt  liv 
for  at  finde  ud  af,  at  til  trods  for  alle 
verdens  skatte  og  rigdomme,  som  de  har 
samlet  sig,  har  de  alligevel  ikke  fundet 
den  virkelige  skat.  De  forbliver  tomme, 
ulykkelige,  skuffede  og  plagede  af  vok- 
sende frygt.  Den  virkelige  skats  mirakel 
er,  at  de  bestandigt  producerer  velsignel- 
ser og  overvindelse  af  frygt.  Jeg  taler  om 
den  skat  at  have  fundet  Kristus,  at  være  i 


stand  til  at  kende  ham  -  ikke  blot  at  vide 
alt  om  ham,  men  virkelig  at  kende  ham, 
sådan  som  det  er  muligt  for  et  menneske 
i  hans  tjeneste  i  den  genoprettede  Jesu 
Kristi  Kirke  af  Sidste  Dages  Hellige  i 
denne  sidste  uddeling.  Som  nuværende 
missionspræsident  er  jeg  ydmyg  ved  at 
dele  denne  missioneringsoplevelse  med 
mange  unge  mennesker  fra  forskellige 
nationer,  sønner  og  døtre  af  vor  him- 
melske Fader  -  som  giver  to  år  af  deres 
liv,  helt  glemmer  deres  eget  velbefinden- 
de og  karriere  for  at  bringe  budskabet 
om  det  gengivne  og  sande  evangelium 
om  frelse  til  deres  medmennesker.  Når 
vi  udvikler  denne  evne  til  at  følge  Kri- 
stus, at  udføre  hans  vilje,  at  overvinde 
vore  personlige  jordiske  ønsker,  vælger 
vi  en  vej,  der  bringer  denne  dybe  og  san- 
de tilfredsstillelse,  denne  virkelige  be- 
skyttelse mod  livets  trusler  og  overvin- 
delse af  vores  naturlige,  jordiske  frygt. 
Det  er  virkelig  nødvendigt,  at  vi  hver 

dag  som  medlemmer  træffer  beslutning, 
om  vi  ønsker  at  lade  vores  frygt  styre 
vore  handlinger,  eller  om  vi  med  en  be- 
standig bøn  i  hjertet  ønsker  at  være  i 
stand  til  at  analysere  alle  de  følelser  og 
tanker,  der  kommer  til  os.  Derved  lærer 
vi  at  trække  på  himlens  kræfter,  der  vil 
gøre  os  i  stand  til  at  overvinde  frygt  og  at 
stå  på  hellig  grund,  ledet  og  styret  af 
Helligånden.  Hvad  betyder  det  egentlig? 
Hvad  er  det  egentlig  for  en  skat,  der  vil 
gøre  os  i  stand  til  hver  eneste  dag  at  være 
glade  og  lykkelige,  at  have  tillid  og  at 
være  stærke?  Det  betyder,  at  vi  må  udvi- 
kle et  nært  forhold  til  Kristus,  Frelseren, 
Forløseren,  Messias,  Jehova,  Elohims 
Enbårne,  og  lade  ham  og  hans  Ånd 
overtage  vort  liv.  Det  betyder  at  accepte- 
re, påskønne  og  altid  at  følge  Åndens 
tilskyndelser.  Det  kræver  mod  og  for- 
pligtelse at  følge  Åndens  tilskyndelser, 
fordi  de  måske  vil  forskrække  os,  når  de 
fører  os  ud  på  nye  veje,  somme  tider 


stier,  som  ingen  før  har  betrådt,  stier, 
der  kræver,  at  vi  gør  mere,  end  der  for- 
langes, at  vi  handler  helt  anderledes  end 
verdslige  mennesker.  For  eksempel  kan 
vi  tilskyndes  til  at  smile,  når  nogen  sårer 
os,  at  give  kærlighed,  hvor  andre  hader, 
at  sige  tak,  når  andre  ikke  ville  kunne  se 
noget  at  takke  for,  at  acceptere  arbejde, 
som  andre  ville  være  for  stolte  til  at 
udføre,  at  undskylde,  hvor  andre  ville 
forsvare  sig,  at  gøre  alle  de  tilsyneladen- 
de skøre  ting,  som  Ånden  tilskynder  et 
retskaffent,  oprigtigt,  lyttende  hjerte  at 
gøre.  At  blive  ledet  af  Ånden  sætter  os, 
som  skrifterne  siger,  i  stand  til  at  opbyg- 
ge skatte  i  himlen,  „hvor  hverken  møl 
eller  rust  fortærer,  og  hvor  ingen  tyve 
bryder  ind  og  stjæler."  (Matt.  6:20) 
Det  er  ikke  nok  for  os  blot  at  vide,  at  der 
venter  os  skatte  i  himlen.  Når  vi  bestan- 
digt følger  Helligånden  med  en  fortsat, 
vedblivende,  bønsom  ånd,  ligger  mira- 
klernes verden  åben  for  os  i  dette  liv.  Et 

liv  hvor  oplevelser,  vedvarende,  voksen- 
de forbløffelse,  større  indsigt  og 
forståelse  af  nye  aspekter  i  livet  og  nye 
dimensioner  af  glæde  og  fred,  vil  blive 
resultatet. 

Som  medlemmer  af  Jesu  Kristi  Kirke  af 
Sidste  Dages  Hellige  er  vi  blevet  velsig- 
net med  direkte  åbenbaring  fra  himlen, 
der  giver  os  viden  om,  at  ved  at  være  i 
harmoni  med  Ånden  er  vi  i  harmoni 
med  Guds  vilje,  og  at  alt  det  vil  ske  med 
os,  som  vi  ønsker.  „Den,  som  beder  i 
Ånden,  beder  efter  Guds  vilje;  derfor 
sker  det,  som  han  .  beder;"  se  også  L&P. 
50:29) 

Jeg  vil  gerne  fortælle  jer  om  en  kostelig 
oplevelse,  der  har  påvirket  mit  liv  og 
åbnet  min  forståelses  øjne.  Som  forret- 
ningsmand var  jeg  ansvarlig  for  salget  til 
en  bestemt  gruppe  kunder,  og  det  var 
bestandigt  en  udfordring  for  mig  at  be- 
vare et  godt  forhold  til  disse  mennesker 
til  trods  for,  at  jeg  ikke  deltog  i  de  popu- 
lære vaner  med  at  drikke  alkohol,  ryge 
og  fortælle  upassende  vittigheder,  noget 
som  Ånden  ikke  ville  lade  mig  gøre. 
Mens  jeg  en  dag  arbejdede  på  mit  kontor 
i  Dortmund  i  Tyskland,  ringede  én  af 
mine  kunder.  Det  var  fra  Paris.  Hans 
firma  havde  en  udstilling  dér,  og  han 
indbød  mig  til  at  komme  og  forhandle 
om  flere  varer.  Jeg  blev  straks  advaret  af 
Ånden  om,  at  foruden  formålet  med  at 
snakke  forretninger,  var  hans  virkelige 
grund  til  at  invitere  mig  til  Paris,  at  han 
havde  brug  for  at  finde  nogen,  som  ville 
betale  hans  regninger  for  fornøjelser  i 
den  dyre  by.  Jeg  var  beæret  ved  mulighe- 
den for  at  lave  nogle  flere  forretninger, 
men  jeg  var  bange  for  de  vanskelige  be- 
slutninger, jeg  ville  komme  ud  for.  Jeg 
var  klar  over,  at  jeg  var  nødt  til  at  rejse  - 
det  var  min  pligt  som  sælger.  Jeg  tog 
nattoget  til  Paris,  men  jeg  rejste  med  en 
alvorlig,  vedholdende  bøn  i  hjertet,  en 
bøn  om  at  jeg  ville  have  styrke  nok  til  at 


klare  mine  opgaver  uden  at  skulle  gå  på 
kompromis  med  mine  standarder. 
Manden  hentede  mig  tidligt  om  efter- 
middagen ved  jernbanestationen  i  Paris. 
Og  straks  fandt  jeg  ud  af,  at  han  ikke 
havde  lyst  til  at  tale  forretninger,  men  at 
han  ville  vise  mig  byen  og  dens  forlystel- 
ser jeg,  der  var  en  fuldstændig  fremmed 
og  ikke  kunne  tale  fransk.  Jeg  forstærke- 
de min  bøn  til  min  himmelske  Fader,  og 
han  gav  mig  en  følelse  af  trøst,  ja,  endog 
lykke  og  glæde.  Jeg  sagde  til  min  ven,  at 
jeg  var  glad  for  at  se  ham,  og  at  jeg  var 
nødt  til  at  tage  det  tidlige  aftentog  tilba- 
ge for  at  klare  andre  forpligtelser  der- 
hjemme. Han  så  på  mig,  smilede  og  sag- 
de: „Nej,  nej,  du  må  blive  her  til  i  mor- 
gen. Vi  har  mange  vigtige  sager  at  disku- 
tere, og  vi  to  alene  skal  ud  at  se  på  byen. 
Ingen  vil  se  dig,  og  jeg  skal  nok  lade  være 
at  fortælle  nogen  om  det.  I  dag  skal  vi 
nyde  livet." 

Jeg  vidste,  at  hans  forståelse  af  livets 
glæder  var  helt  anderledes  end  min,  men 
samtidig  vidste  jeg,  at  hans  firmas 
indkøb  var  afgørende  for  mit  firmas 
overlevelsesmuligheder.  Så  jeg  bad  end- 
nu stærkere  og  tiggede  om  hjælp.  Ende- 
lig inviterede  han  mig  til  en  pæn  lille 
restaurant,  idet  han  ønskede  at  vise  mig 
steder,  som  kun  de  indviede  kender. 
Ånden  sagde  mig,  at  der  ikke  var  noget 
galt  i  at  spise  middag  sammen  med  ham, 
så  jeg  indvilligede,  og  vi  begyndte  på  ét 
af  disse  langvarige,  dyre  franske 
måltider.  Han  bestilte  for  os  begge,  for 
han  talte  flydende  fransk,  og  han  bestilte 
to  flasker  vin  til  trods  for  mine  stærke 
protester  mod,  at  han  bestilte  noget  til 
mig. 

Vi  havde  en  god  samtale;  hans  flaske  var 
tømt;  min  forblev  urørt.  Da  han  opda- 
gede det,  tog  han  flasken  og  fyldte  mit 
glas  og  sit  eget.  Han  tog  sit  glas  i  højre 
hånd,  så  mig  ind  i  øjnene  og  sagde:  „Min 
kære  ven,  du  ved,  hvor  meget  jeg 
påskønner  dit  selskab  og  den  standard, 

du  har  sat  dig,  men  nu  drikker  du  dette 
ene  glas  på  min  sundhed.  Hvis  du  ikke 
gør  det,  får  du  ikke  en  eneste  ordre  mere 
fra  mig." 

Jeg  følte  mit  blod  fryse  til  is.  Og  så  kom 
det  i  mit  indre:  „Bror  Busche,  nu  må  du 
træffe  en  afgørelse!"  Og  alle  slags  und- 
skyldninger krøb  ind  i  mit  hjerte.  Men 
før  jeg  kunne  sige  noget,  blev  jeg  over- 
vundet af  en  kraft,  der  fyldte  mig  med 
stor  glæde  og  lyste  i  mig.  Til  min  overra- 
skelse opdagede  jeg,  at  jeg  lagde  armen 
omkring  ham.  Ånden  fik  mig  til  at  sige 
noget,  som  jeg  aldrig  ville  have  kunnet 
finde  på  af  mig  selv,  noget  som  fuldstæn- 
digt forandrede  situationen.  Jeg  hørte 
mig  selv  sige:  „Hr.  det  og  det,  du  ved  jo, 
at  jeg  kender  dig  bedre  end  som  så.  Jeg 
ved,  at  du  aldrig  ville  træffe  en  logisk 
forretningsafgørelse,  der  er  baseret  på  så 
ulogiske  betingelser."  Jeg  gav  ham  et 
kraftigt  knus  og  smilede  ham  ind  i  øjne- 
ne med  en  følelse  af  kærlighed  og  ven- 
skab. Dette  forbløffede  ham  nogle  se- 
kunder, så  han  ikke  kunne  sige  noget.  Så 
fyldtes  hans  øjne  med  tårer.  Han  knuge- 
de mig  ind  til  sig  og  begyndte  så  at  tale. 
Han  fremstammede  en  undskyldning. 
Han  græd  og  sagde:  „Vil  du  ikke  nok 


tilgive  mig?  Hvis  du  havde  drukket  det 
glas  vin,  ville  jeg  have  gjort  dig  til  nar  i 
aften.  Jeg  ønskede  at  tilintetgøre  dig, 
men  nu  skal  du  altid  være  min  ven.  Vær 
ikke  bekymret.  Straks  efter  dette  måltid 
vil  jeg  selv  bringe  dig  til  stationen,  så  du 
kan  nå  dit  tog.  Og  du  skal  også  få  alle  de 
ordrer  fra  mig,  som  du  ønsker  og  er  i 
stand  til  at  ekspedere." 
Og  sådan  gik  det.  Da  jeg  lå  i  sovevognen 
den  nat  på  vej  hjem,  græd  jeg  af  bare 
lykke  og  priste  Herren  for  hans  hjælp  på 
det  rette  tidspunkt  og  på  den  rette  måde. 
Jeg  ved,  at  Gud  lever.  Jeg  har  vidst  det, 
lige  siden  jeg  blev  omvendt  for  21  år 
siden.  Men  jeg  forbløffes  stadig  over,  i 
hvor  høj  grad  Herren  er  i  stand  til  at 
hjælpe  os,  når  vi  opfylder  forhåndskra- 
vet  om  bestandigt  at  have  en  bøn  om 
retfærdhed  i  vore  hjerter. 
Lad  os  ikke  være  tilfredse  med  at  leve  en 
tilværelse  uden  at  kende  Kristus.  Hans 
Ånds  trøst  og  behag  sætter  os  i  stand  til 
at  vandre  på  en  anden  sti,  i  den  retning  vi 
ønskede  at  gå,  før  vi  kom  til  denne  jord, 
en  vej,  der  bringer  os  mere  lys,  kund- 
skab, evne  og  glæde  hver  eneste  dag.  At 
finde  den  sti  og  følge  dens  kurs  er  den 
eneste  virkelige  skat  i  dette  liv.  □ 

Min  missionærkammerat  og  jeg  hav- 
de vanskeligt  ved  at  komme  godt  ud  af 
det  med  hinanden.  Jeg  ved  endnu  ikke, 
hvad  det  egentlig  var,  der  forårsagede 
vanskelighederne,  men  efter  at  vi  havde 
været  sammen  nogle  få  uger,  og  havde 
trasket  op  og  ned  ad  gaderne  i  en  lille 
brasiliansk  by,  begyndte  stolthed  og  små 
uoverensstemmelser  at  formørke  vort 
forhold  til  hinanden.  Vore  bønner  blev 
mere  og  mere  overfladiske,  og  mere  og 
mere  vrede  udløstes  i  skarpe  bemærk- 
ninger. Næsten  uden  at  vi  lagde  mærke 
til  det,  begyndte  Ånden  at  forsvinde  fra 
os. 

En  eftermiddag  efter  én  af  mange 
ufrugtbare  dages  ringen  på  døre  og 
besøg  hos  medlemmer,  og  med  hvad  der 
så  ud  til  at  skulle  blive  en  ørkesløs  efter- 
middag foran  os,  bestemte  vi  os  til  at 
bruge  et  stykke  tid  mellem  vore  sædvan- 
lige aktiviteter  til  at  besøge  Antonio. 
Han  var  et  ikke-medlem,  hvis  kone  hav- 
de sluttet  sig  til  kirken  flere  år  tidligere, 
men  som  kun  var  periferisk  aktiv.  Han 
respekterede  missionærerne  og  havde 
flere  gange  vist  tilstrækkelig  tro  til  at 
lade  dem  salve  sig,  når  han  var  syg.  Min 
kammerat  og  jeg  havde  salvet  ham  to 
gange,  og  jeg  var  klar  over,  at  tidligere 
missionærer  også  havde  gjort  det.  Alt 
dette  skete,  før  vi  blev  klar  over,  at  An- 
tonio var  syg  af  kræft  i  maven  og  kun 
havde  nogle  få  måneder,  måske  uger,  at 
leve  i. 

Da  hans  kone  lukkede  op,  så  hun  træt  og 
bekymret  ud.  Hun  tog  os  ind  i  køkkenet, 
hvorfra  en  dør  førte  ind  til  Antonios 
værelse.  Gennem  døren  kunne  vi  se  An- 
tonio lidende  af  smerter  ligge  på  en  smal 
seng,  uvidende  om  at  vi  var  der. 
Pludselig  vidste  vi  overhovedet  ikke, 
hvad  vi  skulle  gøre  eller  sige.  Antonios 
kone  så  på  os  uden  at  sige  et  ord.  Vi  så  på 


hinanden,  på  Antonio  og  på  gulvet.  Vi 
anede  ikke,  hvad  vi  skulle  gøre,  og  end- 
nu værre,  uden  at  der  blev  sagt  et  ord 
mellem  os,  vidste  vi,  at  vi  begge  tænkte 
på,  at  vi  ikke  var  i  en  sådan  åndelig 
tilstand,  at  vi  kunne  gøre  noget  som 
helst.  Til  sidst  spurgte  den  ene  af  os,  om 
der  var  et  værelse,  hvor  vi  et  øjeblik  kun- 
ne være  alene.  Antonios  kone  viste  os  til 
et  soveværelse,  og  vi  lukkede  døren  bag 
os. 

Vi  knælede  ned  og  skiftedes  til  at  bede, 
idet  vi  først  bad  Herren  lade  os  vide, 
hvad  hans  vilje  var  med  hensyn  til  Anto- 
nio. I  den  stilhed,  der  fulgte  vores  første 
bøn,  råbte  bevidstheden  om  vores  uvær- 
dighed til  at  modtage  svar,  imod  os.  Og 
så  begyndte  vi,  i  starten  ubehjælpsomt 
og  forsigtigt  og  senere  indtrængende,  at 
tilstå  over  for  Herren  og  hinanden  den 
synd,  vi  havde  begået,  ved  at  tillade  for- 
fængelighed og  stolthed  berøve  os  kraf- 
ten til  at  benytte  vores  præstedømme.  Vi 
bad  indtrængende  om,  at  Antonio  ikke 
måtte  blive  nægtet  frigørelse  for  sine  li- 
delser på  grund  af  vores  uværdighed,  at 
Herren  ville  tilgive  os  vore  synder  og 
velsigne  os  med  tro  og  kraft  til  at  velsig- 
ne Antonio,  eller  at  han  ville  velsigne 
Antonio  uden  os. 

Vi  må  have  bedt  en  halv  times  tid,  skifte- 
vis, før  der  faldt  ro  over  os.  Vi  bestemte 
os  til  at  gå  ud,  lægge  hænderne  på  Anto- 
nio og  lade  Ånden  vejlede  os. 
Da  vi  kom  ud,  spurgte  hans  kone: 
„Holdt  I  bøn?"  Vi  sagde  ja,  og  hun  sag- 
de: „Han  er  faldet  i  søvn." 

Vi  gik  fra  huset,  stille  og  flove.  I  vore 
hjerter  var  der  for  altid  og  stærkt  ind- 
skrevet en  dyrekøbt  lektie  om  det 
tåbelige  i  at  lade  personlige  uoverens- 
stemmelser afskære  os  fra  kilden  til  den 
kraft  at  kunne  velsigne.  □ 

„Hvad  enten  du  tror,  du  kan,  eller  tror,  du  ikke  kan,  så  har  du  ret." 


EN  VINDERS  STØVLER 

Ældste  Robert  Backman 
De  halvfjerds'  første  Kvorum 


,,Et  menneske  er  bogstaveligt  det,  han 
tænker.  Hans  karakter  er  summen  af  alle 
hans  tanker,"  skrev  James  Allen  i  sin 
klassiske  As  A  Man  Thinketh.  Da  jeg 
tjente  som  missionspræsident,  oplevede 
jeg  dramatiske  beviser  på  sandheden  af 
den  udtalelse  ved  at  betragte  vore  mis- 
sionærer. 

Ved  sin  ankomst  til  missionsmarken  sad 
en  ny  missionær  sammen  med  mig, 
mens  vi  diskuterede  hans  pligter  og  op- 
gaver og  den  disciplin,  det  ville  kræve  af 
ham.  Da  jeg  beskrev,  hvad  der  forvente- 
des af  ham,  standsede  han  mig  pludselig: 
„Lige  et  øjeblik,  præsident  Backman. 
Der  er  noget,  du  bør  vide.  Jeg  er  dum." 
Fast  besluttet  på  at  vise  ham  den  store 
mulighed,  der  var  hans,  m.h.t.  at  gøre  en 
indsats  som  én  af  Guds  sønner,  og  for  at 
forstå  sin  enestående  mission  på  jorden, 
gav  jeg  ham  en  seniorkammeret,  der  ar- 
bejdede virkelig  hårdt  med  ham,  presse- 
de ham  til  at  lære,  til  at  udvikle  sig  og  til 
at  tjene,  til  trods  for  hans  indbildte  svag- 
hed. Derudover  blev  jeg  ved  med  at  pres- 
se ham  så  meget,  at  hans  distriktsleder 
skrev  til  mig  i  en  rapport,  at  den  nye 
missionær  havde  i  sinde  at  give  mig  en 
næsestyver  næste  gang,  han  så  mig. 
Nogle  uger  senere  gennemrejste  min  hu- 
stru og  jeg  missionen  for  sidste  gang,  før 
vi  skulle  afløses.  Jeg  benyttede  lejlighe- 


den til  at  sætte  mig  og  snakke  privat  med 
hver  enkelt  missionær,  så  jeg  kunne  ud- 
trykke min  kærlighed  og  tillid  til  ham. 
Denne  nye  missionær  kom  også.  Jeg  luk- 
kede døren,  efter  han  var  kommet  ind, 
tog  brillerne  af  og  sagde:  „Hvis  det  kan 
få  dig  til  at  føle  bedre,  ældste,  så  gå  bare  i 
gang  og  stik  mig  én  på  næsen."  Et  øje- 
blik troede  jeg,  at  han  ville  gøre,  hvad 
han  havde  truet  med.  I  stedet  faldt  han  i 
mine  arme  og  græd  inderligt.  Og  så  hav- 
de vi  ét  af  disse  ubetalelige  øjeblikke, 
hvor  vi  talte  om  hans  guddommelige 
muligheder  og  hans  evne  til  at  elske  og 
betjene  sine  medmennesker.  Da  vi  endte 
vores  samtale,  bemærkede  jeg,  at  hvis 
han  ønskede  at  gøre  mig  lykkelig,  måtte 
han  komme  til  mit  kontor  i  Salt  Lake 
City  om  cirka  to  år  og  fortælle  mig,  at 
han  havde  gennemført  sin  mission. 
Vi  havde  været  hjemme  fra  vores  mis- 
sion i  omkring  to  år,  da  jeg  en  morgen  så 
op  fra  mit  skrivebord  og  fik  øje  på  et 
smilende  ansigt  i  døren.  Det  var  min 
missionær.  Uden  at  give  sig  tid  til  at  hilse 
udbrød  han:  „Præsident,  jeg  gennem- 
førte min  mission." 
Hvor  var  jeg  stolt  af  ham! 
En  anden  ny  missionær  var  så  genert  og 
tilbageholdende,  at  han  ikke  kunne  se  på 
mig  uden  at  rødme.  Jeg  fandt  ud  af,  at 
han  var  vokset  op  på  et  svinelandbrug 

og  var  mere  vant  til  svin  end  mennesker. 
Det  var  meget  vanskeligt  for  ham  at  tale 
med  andre  mennesker,  og  alligevel  hav- 
de han  et  brændende  ønske  om  at  være 
missionær.  Da  vi  senere  var  til  zonekon- 
ference i  den  zone,  hvor  han  arbejdede, 
rejste  denne  missionær  sig  og  bar  sit  vid- 
nesbyrd: ,,Præsident,jeg  har  opdaget,  at 
det  at  blive  missionær  er  lige  som  at 
spille  fodbold."  Han  fortalte  om,  hvor- 
dan han  forlod  gården  for  at  gå  på  high 
school.  Da  han  indtegnede  sig  til  skolen, 
så  han  fodboldholdet  træne,  og  han  be- 
stemte sig  til,  at  han  også  ville  spille,  men 
han  havde  aldrig  haft  fodboldstøvler  og 
heller  ikke  penge  nok  til  at  købe  nogle. 
Så  kom  han  i  tanker  om,  at  hans  fætter 
havde  været  fodboldhelt  på  skolen.  Han 
aflagde  et  besøg  hos  fætteren  og  spurgte, 
om  han  måtte  låne  hans  støvler.  Fætte- 
ren gav  ham  støvlerne  men  advarede 
ham:  „Lad  være  med  at  vanære  dem." 
Vores  missionær  kom  med  på  holdet.  I 
den  første  kamp  kom  han  til  at  stå  over 
for  en  stor,  voldsom  og  brutal  modstan- 
der. Han  kastede  et  enkelt  blik  på  den 
frygtelige  modstander,  tog  et  dybt  ånde- 
drag og  sagde  så  til  sig  selv:  „Ham  kan 
jeg  ikke  klare!  Men  min  fætter  kunne  - 
og  jeg  går  med  hans  støvler."  Så  jeg  gik 
løs  på  ham  og  væltede  ham  omkuld,  og 
det  gjorde  jeg  hele  kampen  igennem." 
Hvilken  slags  missionær  tror  I,  han  blev? 
Hvor  vigtigt  er  det  ikke  for  os  at  tage 
livet  med  den  rigtige  indstilling  -  at  tæn- 
ke positivt  på  livet  og  vores  rolle  i  det. 
Jeg  plejede  bestandigt  at  minde  mine 
missionærer  om  dette:  „Hvad  enten  du 
tror,  du  kan,  eller  tror,  du  ikke  kan,  så 
har  du  ret."  Jeg  fortalte  dem  om  en  re- 
klame i  et  tidsskrift,  jeg  havde  set,  der 
viste  et  billede  af  en  humlebi.  Under  bil- 
ledet hed  det:  „Humlebien  kan  ikke  fly- 
ve. Ifølge  naturlovene  er  dens  krop  for 
kluntet  i  forhold  til  vingerne,  men  det 
ved  humlebien  ikke,  så  derfor  flyver 
den." 


Kejser  Markus  Aurelius  (121-180)  gav 
udtryk  for  denne  sandhed:  „Vores  tilvæ- 
relse er,  hvad  vore  tanker  gør  den  til." 
Ved  en  ungdomskonference,  hvor  der 
blev  gjort  meget  ud  af  vore  muligheder 
som  Guds  børn,  rejste  en  pige  sig  og  bar 
sit  vidnesbyrd.  Hun  sagde:  „Jeg  ved,  at 
vi  kun  kan  blive  det,  som  vi  tror,  vi  kan 
blive.  Jeg  vil  tage  hjem  fra  denne  konfe- 
rence, se  mig  i  spejlet  og  sige  til  mig  selv: 
, Susan,  du  er  smuk!'" 
Bevæbnet  med  Jesu  Kristi  evangelium 
og  vor  identitet  som  Guds  åndelige 
børn,  bør  sidste  dages  hellige  være  de 
mest  positivt  tænkende  mennesker  i  ver- 
den. Vi  ved,  at  vores  kærlige  Fader  i 
Himlen  har  sat  os  her  for  at  få  succes  - 
ikke  for  at  få  fiasko.  Det  burde  hjælpe  os 
til  at  leve  ved  tro.  Vi  bør  være  optimisti- 
ske og  have  tillid  til,  at  vi  er  velsignede 
med  at  skulle  være  en  del  af  den  gud- 
dommelige plan,  en  plan  for  evig  frelse. 
Hvis  vi  ønsker  at  være  mere  positivt  ind- 
stillede, mere  begejstrede,  mere  optimi- 
stiske, så  ligger  løsningen  lige  foran  os. 
„Et  menneske  er  bogstaveligt  det,  han 
tænker." 

Mine  elskede  unge  brødre  og  søstre, 
efterhånden  som  I  vokser  op,  vil  jeg  op- 
muntre jer  til  at  tænke  positive  tanker 
om  jeres  enestående  personlighed,  jeres 
strålende  fremtid,  de  smukke  sandheder 
i  Jesu  Kristi  evangelium,  og  jeres  forhold 
til  jeres  personlige  Frelser.  Sådanne  tan- 
ker vil  opmuntre  jer  til  handling,  sikre 
jer  et  rigt,  produktivt  liv  her  og  evigt  liv 
og  ophøjelse  herefter. 
Apostlen  Paulus,  der  ønskede  at  de  tidli- 
ge hellige  skulle  tænke  positivt,  sagde  det 
så  godt  i  sit  brev  til  filipperne: 
„løvrigt  børdre!  alt,  hvad  der  er  sandt, 
hvad  der  er  sømmeligt,  hvad  der  er  ret- 
skaffent, hvad  der  er  rent,  hvad  der  er 
elskeligt,  hvad  der  har  godt  lov,  al  dyd 
og  alt,  hvad  der  er  ros  værd;  det  skal  I 
have  i  tanke!"  (Fil.  4:8)  □ 


